text:
Türkmenistanyň şu aýyň başynda Eýrana gaz üpjünçiligini kesmeginden soň gepleşiklere taýýardygyny, emma dawa boýunça dawalara garaýan edaralara ýüz tutmaga hakly diýlip, Reuters agentligi habar berýär.
Türkmenistanyň Daşary işler ministrligi Aşgabadyň we Eýranyň arasyndaky gaz söwdasyna degişli dawa barada, şu hepdäniň dowamynda resmi beýannama bilen iki gezek çykyş etdi.
“Soňky günlerde Eýranyň we beýleki döwletleriň köpçülikleýin habar beriş serişdelerinde gaz pudagy boýunça türkmen-eýran gatnaşyklaryna degişli gapma-garşy maglumatlar peýda boldy. Olaryň käbirinde hamala ‘garaşylmadyk we ikitaraplaýyn ylalaşyga gabat gelmeýän’ türkmen tebigy gazynyň Eýrana akdyrylmagynyň 2017-nji ýylyň 1-nji ýanwardan kesilmegi barada gürrüň gidýär. Beýleki publikasiýalarda, tersine, ‘Eýran Türkmenistan bilen türkmen gazynyň akdyrylmagy boýunça bäş ýyllyk şertnama baglaşdy’ diýlip bellenýär” diýlip, Daşary işler ministrliginiň resmi websaýtynda 27-nji ýanwarda metbugat üçin çap edilen beýannama aýdylýar.
DIM öz beýannamasynda “gapma-garşy” we “mazmun taýdan logika gabat gelmeýän informasiýa zyňyndylary” diýip, atlandyran maglumatlaryň hiç hili esasynyň ýokdugyny belledi.
Şeýle-de Daşary işler ministrligi “Eýranyň milli gaz kompaniýasynyň Türkmenistanyň konstruktiw inisiatiwalaryna pozitiw reaksiýanyň ýok bolmagynyň, özara kabul ederlikli kararlaryň gözlegindäki passiwligi türkmen tebigy gazynyň Eýrana akdyrylmagynyň 2017-nji ýylyň 1-nji ýanwaryndan mejbury çäklendirilmegine getirdi” diýip, öz beýannamasynda belleýär.
“Bu meseläni syýasylaşdyrmak boýunça islendik synanyşyklaryň kimden çykýandygyna garamazdan, Türkmenistan babatynda dostlukly däl hereketler hökmünde kabul ediler we türkmen tarapy ony dessine ret eder” diýip, Türkmenistanyň DIM-niň resmi websaýtynda çap edilen maglumatda aýdylýar.
Türkmenistan Eýran bilen baglaşan ylalaşygyndaky ähli şertleri 1997-nji ýyldan bäri berjaý edip, öz üstüne alan borçlaryna görä Eýrana gaz akdyrmagyny üpjün edýändigini, Eýran tarapynyň, bolsa 2013-nji ýyldan bäri öň akdyrylan gaz üçin bergisini üzlüşmek ugrunda “zerur tagalla etmeýändigini” aýdýar.
Türkmenistanyň Daşary işler ministrligi türkmen-eýran gaz söwdasy bilen bagly meselä degişli 26-njy ýanwarda hem beýannama ýaýratdy we Aşgabadyň hem Tähranyň arasyndaky gaz dawasy barada Eýranyň ýokary derejeli resmisiniň golaýda eden çykyşyndan nägilelik bildirdi.
Daşary işler ministrligi öz beýannamasyny milli gaz kompaniýasynyň başlygy Hamid Reza Araginiň Tähranyň we Aşgabadyň arasynda gaz söwdasy bilen bagly meselede dörän “maliýe dawalar” barada metbugatda eden çykyşlary bilen baglylykda ýaýradandygyny belledi we türkmen tarapynyň gaz söwdasy boýunça şertnamadaky borçlaryny berk ýerine ýetirip, Eýrana gazyň yzygiderli akdyrylmagyny üpjün edendigini beýan etdi.
“Mundan tapawutlylykda Eýranyň milli gaz kompaniýasy uzak wagtyň dowamynda “al ýa-da töle” prinsipini bozup, türkmen gazyny zerur möçberde kabul etmedi. Üstesine, EMGK-niň şertnamadaky öz maliýe borçlaryny berjaý etmezliginiň netijesinde häzirki wagtda kompaniýanyň “Türkmengaz” döwlet konserniniň öňünde uly bergisi emele geldi” diýlip, türkmen DIM-niň resmi beýannamasynda aýdylýar.
Beýannamada Araginiň çykyşy “obýektiw däl” we “tendensioz” diýlip atlandyryldy.
Eýranyň Milli gaz kompaniýasynyň başlygy Hamid Reza Aragi 24-nji ýanwarda geçirilen metbugat konferensiýasynda Türkmenistanyň ýylyň başynda Eýrana akdyrýan gazyny kesmegi bilen baglylykda Tähranyň “Türkmengaz” kompaniýasy babatynda kanun taýdan çäre görmäge başlajagyny mälim etdi.
2016-njy ýylyň iýun aýynyň ahyrynda, Eýranyň Nebit ministrliginiň wekili Mohammad Taki Amanpour öz ýurdunyň türkmen gazynyň importyny artdyrmak planyny mälim edip, “öňümizdäki on ýylyň dowamynda Eýran Türkmenistandan 30 milliard amerikan dollary möçberinde tebigy gazy import eder we bu inženerçilik önümleriniň öwezine amala aşyrylar” diýipdi.
Käbir maglumatlarda Eýranyň 2006-2016-njy ýyllarda Türkmenistandan jemi 74.35 milliard kubometr gazy satyn alandygy habar berilýär.


c: text/html

text:
Türk Dünýäsinden Habarlar
Türk dünýäsiniň tapawutly ýerlerinden bize gelip gowuşan möhüm wakalar bilen bagly habarlar
Ilkinji habarymyz Ankaradan gelip gowuşdy.
TIKA-nyň başlygy Dr Serdar Çama Gazagystanyň Garaşsyzlyk medaly berildi.
Halkara Türk medeniýeti guramasy TÜRKSOÝ-yň Baş sekretary Düsen Kaseinow Türki dilli Respublikalaryň Garaşsyzlyklarynyň 25-nji ýyllygy mynasybetli Türk iş hyzmatdaşkygy we utgarşdyryjy gullugy TIKA-nyň başlygy Serdar Çama Gazagystanyň Garaşsyzlyk medalyny gowşurdy.
TIKA-nyň merkezinde geçirilen çärä ilçi Kaseinow we TIKA-nyň başlygy Serdar Çam bilen birlikde TÜRKSOÝ-yň Baş sekretarynyň kömekçisi Fyrat Purtaş, TÜRKSOÝ-yň Azerbaýjandaky wekili Elçin Gafarly, TÜRKSOÝ-yň Gyrgyzystandaky wekili Hojageldi Kuluew we TIKA-nyň başlygynyň orunbasarlary gatnaşdylar.
Ilçi Kaseinow ol ýerde eden çykyşynda Türkiýe bilen Gazagystanyň arasyndaky gatnaşyklaryň biri-birinden tapawutly taslamalar bilen dowam etdirilýändigini, taslamalaryň agramly böleginiň bolsa TIKA tarapyndan durmuşa geçirilýändigini mälim etdi.
Kaseinow: “Türk dünýäsinde kömek diýilen mahaly adamlaryň kellesine ilkinji nobatda TIKA gelýär” diýdi.
TIKA-nyň başlygy Serdar Çam bolsa bu hormatly medaly almakdan örän hoşaldygyny belläp: “Mundan soň, ozal hem bolşy ýaly wepalylyk bilen Gazagystan döwletine we bütin Türk dünýäsine hyzmat etmek üçin ömrümiň ahyryna çenli işlejekdigime söz berýärin” diýdi.
TÜRKSOÝ-yň Baş sekretarynyň kömekçisi Fyrat Purtaş hem medalyň Gazagystanyň Prezidentiniň kararyna laýyklykda berilendigini belläp, bu medalyň Türkiýede diňe 6 adama berilendigini we şol adamlaryň medala dolulygyna laýykdygyny habar berdi.
Gazagystandaky iň möhüm TIKA taslamasy şu günki güne çenli giňişleýin abatlanan Hoja Ähmet Ýasawynyň aramgähidir.
Nobatda Gazagystandan gelip gowuşan habarymyz bar.
Gazagystanyň paýtagty Astana şäherinde Türk dünýäsiniň matematikçileriniň VI kongresi geçirildi.
Kongrese 20 ýurtdan 100-den gowrak delegasiýa bilen jemi 500-den gowrak adam gatnaşdy. Kongresde matematikanyň ähli ugurlary ele alyndy. Kongrese gelen adamlar 4 günüň dowamynda algebra we matematiki logika, geometriýa we topologiýa, funksiýalaryň teoriýalary, differensial deňlemeler we matematiki fizika, Türki dilli halklaryň matematika biliminiň taryhy we usuly ýaly gün tertibiniň ileri tutulýan meselelerini ara alyp maslahatlaşdylar.
Mundan başgada Kongresde Türki dilli halklaryň Matematikaçylar jemgyýetiniň geňeşi geçirildi. Geňeşde jemgyýetiň täze agzalary saýlandy. Geňeşe gatnaşanlar bir agyzdan akademiýanyň agzasy bolan Bakytjan Jumagulowy Türki dilli halklaryň Matematikaçylar jemgyýetiniň nobatdaky başlygy edip saýladylar. Maslahatda Türki dilli halklaryň Matematikaçylar jemgyýetiniň nobatdaky VII Kongresiniň geňeşiniň Özbegistanda geçirilmegi barada karara geldiler. Mslahatyň soňky gününde matematika ylmynyň ösüşine goşant goşan adamlara we ýaş matematikaçylara diplomlar berildi.
Üç ýylda bir gezek geçirilýän Türki dilli halklaryň Matematikaçylar jemgyýetiniň ilkinji maslahaty 1999-njy ýylda Türkiýede geçirilipdi.
TRT TSR-nyň hormatly dostlary Nobatda ýene-de bir gowy habarymyz bar.
2017-nji ýylyň 7-8-nji dekabr aralygynda Ufada Başkyrt milli metbugatynyň 100 ýyllygy mynasybetli Halkara metbugat ýaýlym konferensiýasy geçiriler.
Alynan maglumata görä konferensiýa Russiýa Federasiýasynyň Bilim we ylym ministrligi bilen Başgyrdystanyň Metbugat, ýaýlym we köpçülikleýin aragatnaşyk enjamlar agentliginiň hemaýaty bilen Başgyrdystan Döwlet uniwersitetinde geçiriler.
Arzalaryň 10-njy noýabra çenli kabul ediljek konferensiýada hödürlenen temalar birnäçe wagt soň kitap ýagdaýynda çap ediler.
Gepleşigimizi doganlyk ýurt Özbegistandan gelip gowuşan habarymyz bilen tamamlamak isleýäris.
Özbegistanyň jemi içerki önümi 2017-nji we 2018-nji ýylda 6 göterim artar.
Halkara Pul gaznasy IMF tarapyndan berilen beýanatda Özbegistanyň jemi içerki önüminiň üstümizdäki ýyl we öňümizdäki ýyl 6 göterim artmagyna garaşylýandygy mälim edildi. Habara görä Halkara Pul gaznasy IMF Özbegistanyň jemi içerki önümi 2017-nji we 2018-nji ýylda 6 göterim artjakdygyny habar berdi.
IMF-niň täzelenen World Economic Outlook habarnamasynda ozal Özbegistanyň galkynmagy bilen baglanşykly hasabatyny üýtgetmedi. IMF habarnamasynda Özbegistanyň jemi içerki önümi 2017-nji we 2018-nji ýylda 6 göterim artmagyna garaşylýandygy bellendi.
Özbegistandaky ýyllyk inflýasiýanyň şu ýyl 13 göterim, öňümizdäki ýyl bolsa 12,7 göterim boljakdygy bellenen habarnamada inflýasiýadaky bu artyşyň daşary ýurt walýutasyndaky özgertmeler sebäpli milli walýutanyň hümmediniň aşaklamagy sebäplidigi habar berildi.
Özbegistanyň hökümedi Özbegistanyň jemi içerki önüminiň şu ýyl 7,8 göterim artjakdygyny, ýyllyk inflýasiýanyň bolsa 11,12 göterim artjakdygyny çak edýär.

robotstxt: allowed

filter: keep


text:
Ukraina ýurduň gündogarynda bolan çaknyşyklarda hökümet güýçlerinden bir esgeriň ölendigini we başga-da iki sanysynyň ýaralanandygyny aýdýar.
31-nji ýanwarda ukrain Goranmak ministrligi Russiýa tarapdar separatistleriň ok atyşygy bes etmek baradaky ylalaşygy soňky 24 sagadyň dowamynda üç gezek bozandygyny we pulemýotlar, granatomýotlar we minomýotlar bilen ot açandygy mälim etdi.
Bu aralykda, separatistler ukrain hökümet güýçleriniň Dokuşaýewsk şäherçesine hüjüm edip, bäş gatly jaýdaky bir kwartira zeper ýetirendigini öňe sürdüler.
2014-nji ýylyň aprel aýyndan bäri Kiýewiň güýçleri bilen Donetks we Luhansk regionlarynyň käbir böleklerine kontrollyk edýän Russiýa tarapdar separatistleriň arasyndaky söweşde 10,300-den gowrak adam öldi.


text: “Arçabil” myhmanhanasy 2016-njy ýylyň 1-nji iýuly, 20:00 Siziň Alyhezretiňiz, Daşary işler ministriniň orunbasary Nyýazlyýew, hormatly kärdeşler, gadyrly myhmanlar, hanymlar we jenaplar, agşamyňyz haýyrly bolsun! Biziň baýramçylyk çärämize gelip bilendigiňiz üçin minnetdarlyk bildiresim gelýär! Şeýle-hem, Amerikanyň Birleşen Ştatlary bilen Türkmenistanyň arasyndaky hemişe ösýän ikitaraplaýyn gatnaşyklara egsilmez goldaw berýändigi üçin Prezident Gurbanguly Berdimuhamedowa minnetdarlygymy bildirýärin. Elbetde, men ... Dowamy»


text:
ABŞ-nyň prezidenti Donald Tramp 11-nji noýabrda, iki lider Aziýa-Ýuwaş okean liderleriniň sammitiniň gapdalyndan duşuşandan soň, rus prezidenti Wladimir Putin bilen Siriýa babatynda gelnen ylalaşygyň köp adamyň janyny halas etjekdigini aýtdy. Rus prezidenti bu ylalaşygyň “juda möhümndigini” belledi.
"Biz örän çalasyn ylalaşyga geldik” diýip, prezident Tramp žurnalistlere kurort şäheri Dunangdan - Aziýa-Ýuwaş okean hyzmatdaşlyk sammitiniň geçen ýerinden Wýetnamyň paýtagty Hanoýa uçanda uçaryň üstünde gürrüň berdi.
Bu ylalaşyk barada ilki Kremeliň websaýtynda habar berildi. Putin hem öz gezeginde sammitiň ahyrynda žurnalistlere Siriýa babatynda bilelikde edilen beýanatyň “adatdan daşary wajyp” bolandygyny, onuň terrora garşy ýörelgeleri tassyklaýandygyny aýtdy.
Bilelikdäki beýanatda Tramp bilen Putiniň Aziýa-Ýuwaş okean hyzmatdaşlyk sammitiniň gapdalyndan Siriýa babatda syýasy çözgüdiň zerurdygy barada ylalaşandygy, YD-a garşy durmakda bilelikdäki tagallalary dowam etdirmek barada bir pikire gelendigi aýdylýar.
Russiýa we ABŞ Siriýa konflikine harby çözgüdiň ýokdugy bilen ylalaşdylar diýip, beýanatda aýdylýar.
Tramp Putiniň geçen ýyl ABŞ-nyň prezident saýlawlaryna gatyşmandygy barada ozal aýdan sözlerini gaýtalandygyny gürrüň berdi.


text:
TÜRKMENISTANYŇ KONSTITUSION
K A N U N Y
Türkmenistanyň Konstitusiýasyna
üýtgetmeler we goşmaçalar girizmek hakynda
Türkmenistan garaşsyzlyk ýoluna düşen gününden bäri geçen gysga taryhy döwürde ýer ýüzüniň ösüp barýan ýurtlarynyň hatarynda mynasyp orny eýeledi. Ýurdumyz jemgyýetiň we döwletiň ykdysady, syýasy hem sosial ugurlarynyň ösüşinde uly üstünliklere eýe boldy, halkara derejesinde işjeň ylalaşdyryjy merkez bolmak bilen, bu işde ol özüniň halkara abraýyny we dünýäniň syýasy arenasyndaky täsirini artdyrdy hem-de Birleşen Milletler Guramasy tarapyndan ykrar edilen baky Bitaraplyk hukuk ýagdaýyna eýe boldy. Häzirki zaman syýasy we ykdysady ösüşiniň tejribesi ýurdy ösdürmegiň täze, has jogapkärli sepgitlerine ýetirmek zerurlygyny ýüze çykardy. Täze galkynyş we beýik özgertmeler döwründe geçirilýän ägirt uly syýasy, sosial-ykdysady reformalar Türkmenistanyň hukuk ulgamynda, döwlet häkimiýetiniň edaralarynyň işiniň ähli ugurlarynda çuňňur syýasy-hukuk pikirlenişi we zerur üýtgetmeleri girizmegi talap etdi, munuň özi bolsa Türkmenistanyň Konstitusiýasynyň rejelenen görnüşini işläp taýýarlamak we tassyklamak wezipesini ilkinji nobatdaky mesele hökmünde öňe çykardy.
Türkmenistanyň Konstitusiýasynyň milli hukuk ulgamyndaky, jemgyýetdäki ornuny we ähmiýetini nazara alyp, şeýle hem Türkmenistanyň döwlet we jemgyýetçilik durmuşynda demokratiýany mundan beýläk hem ösdürmek, häkimiýet edaralarynyň ulgamyny has-da kämilleşdirmek maksady bilen, Türkmenistanyň Mejlisi tarapyndan Türkmenistanyň Konstitusiýasyna üýtgetmeler we goşmaçalar girizmek boýunça Türkmenistanyň döwlet häkimiýet edaralaryndan, jemgyýetçilik birleşiklerinden, raýatlardan gelip gowşan teklipleriň esasynda umumylaşdyrylyp taýýarlanan we Türkmenistanyň Kontitusion toparynda ara alnyp maslahatlaşylyp, Türkmenistanyň Halk Maslahatynyň garamagyna hödürlenen teklipleri nazara alyp, Türkmenistanyň Konstitusiýasynyň 48-nji maddasyna laýyklykda:
1-nji madda. Türkmenistanyň Konstitusion toparynyň Türkmenistanyň Konstitusiýasyna üýtgetmeler we goşmaçalar girizmek hakyndaky teklibini makullamaly.
2-nji madda. Türkmenistanyň Konstitusiýasyna üýtgetmeler we goşmaçalar girizip, ony şu rejelenen görnüşde tassyklamaly (goşulýar).
3-nji madda. Türkmenistanyň Halk Maslahaty şu Konstitusion kanunyň güýje giren gününden öz işini bes edýär.
4-nji madda. Türkmenistanyň Halk Maslahatynyň kararlary we çözgütleri Türkmenistanyň Konstitusiýasyna we kanunlaryna garşy gelmeýändigine görä hereket edýärler.
5-nji madda. Türkmenistanyň Halk Maslahaty tarapyndan kabul edilen namalary üýtgetmäge we ýatyrmaga bolan hukugy degişlilikde Türkmenistanyň Prezidentiniň we Türkmenistanyň Mejlisiniň ygtyýaryna degişli etmeli.
6-njy madda. Şulary güýjüni ýitiren hasap etmeli:
«Türkmenistanyň Halk Maslahaty hakynda» 2003-nji ýylyň 15-nji awgustynda kabul edilen Türkmenistanyň Konstitusion kanunyny;
«Türkmenistanyň Halk Maslahaty hakynda» Türkmenistanyň Konstitusion kanunyna üýtgetmeler we goşmaçalar girizmek hakynda» 2005-nji ýylyň 25-nji oktýabrynda kabul edilen Türkmenistanyň Konstitusion kanunyny;
«Türkmenistanyň Halk Maslahaty hakynda» 2005-nji ýylyň 25-nji oktýabrynda kabul edilen Türkmenistanyň Konstitusion kanunyny;
«Türkmenistanyň Halk Maslahaty hakynda» Türkmenistanyň Konstitusion kanunyna üýtgetmeler we goşmaçalar girizmek hakynda» 2007-nji ýylyň 30-njy martynda kabul edilen Türkmenistanyň Konstitusion kanunyny.
7-nji madda. Halk wekilleriniň ygtyýarlyklaryny möhletinden öň ýatyrmaly.
8-nji madda. Şu Konstitusion kanun kabul edilen pursadyndan güýje girýär.
Türkmenistanyň Halk
Maslahatynyň Başlygy,
Türkmenistanyň Gurbanguly
Prezidenti Berdimuhamedow
Aşgabat ş.
2008-nji ýylyň 26-njy sentýabry
№ TKK-13
TÜRKMENISTANYŇ
KONSTITUSIÝASY
Türkmenistanyň halky bolan biz,
öz ykbalymyzy kesgitlemek baradaky mizemez hukugymyza esaslanyp;
Watanymyzyň häzirki hem geljekki ykbaly üçin jogapkärdigimizden ugur alyp;
ata-babalarymyzyň agzybir, parahat we oňşukly ýaşamagy ündän wesýetlerine ygrarlydygymyzy beýan edip;
milli gymmatlyklarymyzy we bähbitlerimizi gorap saklamagy, Türkmenistanyň garaşsyzlygyny, özygtyýarlylygyny, hemişelik bitaraplyk hukuk ýagdaýyny pugtalandyrmagy maksat edinip;
her bir adamyň we raýatyň hukuklaryny hem azatlyklaryny kepillendirip, jemgyýetde raýatlyk asudalygyny we milli agzybirligi üpjün etmäge, halk häkimiýetiniň hem-de demokratik, hukuk we dünýewi döwletiň esaslaryny berkarar etmäge çalşyp, Türkmenistanyň Esasy Kanunyny - şu Konstitusiýany kabul edýäris.
I bölüm. Türkmenistanyň konstitusion gurluşynyň esaslary
1-nji madda. Türkmenistan - demokratik, hukuk we dünýewi döwlet bolup, onda döwleti dolandyrmak prezident respublikasy görnüşinde amala aşyrylýar.
Türkmenistan öz çäginde hökmürowandyr we bütin häkimiýete eýedir, ol içeri we daşary syýasaty özbaşdak amala aşyrýar. Türkmenistanyň döwlet özygtyýarlylygy we çägi bitewidir hem bölünmezdir.
Döwlet Türkmenistanyň garaşsyzlygyny, çäk bütewiligini, konstitusion gurluşyny goraýar, kanunylygyň berjaý edilmegini hem hukuk tertibini üpjün edýär.
Türkmenistan kanun esasynda hemişelik bitaraplyk hukuk ýagdaýyna eýedir. Birleşen Milletler Guramasy Baş Assambleýasynyň 1995-nji ýylyň 12-nji dekabryndaky "Türkmenistanyň hemişelik bitaraplygy" Rezolýusiýasynda: "1. Türkmenistanyň yglan eden hemişelik bitaraplyk hukuk ýagdaýyny ykrar edýär we goldaýar; 2. Türkmenistanyň bu hukuk ýagdaýyna hormat goýmaga hem-de ony goldamaga, şeýle hem onuň garaşsyzlygyna, özygtyýarlylygyna we çäkleriniň bütewiligine hormat goýmaga Birleşen Milletler Guramasynyň agzalary bolan döwletleri çagyrýar.". Dünýä bileleşigi tarapyndan ykrar edilen Türkmenistanyň hemişelik bitaraplygy onuň içeri we daşary syýasatynyň esasy bolup durýar.
2-nji madda. Türkmenistanyň özygtyýarlylygyny halk amala aşyrýar, halk döwlet häkimiýetiniň ýeke-täk gözbaşydyr. Türkmenistanyň halky öz häkimiýetini gös-göni ýa-da wekilçilikli edaralaryň üsti bilen amala aşyrýar.
Halkyň hiç bir böleginiň, hiç bir guramanyň ýa-da aýry-aýry adamlaryň döwletde häkimiýeti eýelemäge haky ýokdur.
3-nji madda. Türkmenistanda jemgyýetiň we döwletiň iň gymmatly hazynasy adamdyr.
Döwlet her bir raýatynyň öňünde jogapkärdir we şahsyýetiň erkin ösmegi üçin şertleriň döredilmegini üpjün edýär, raýatyň janyny, at-abraýyny, mertebesini we azatlygyny, şahsy eldegrilmesizligini, tebigy hem mizemez hukuklaryny goraýar.
Her bir raýat öz üstüne Konstitusiýanyň we kanunlaryň ýükleýän borçlaryny ýerine ýetirmekde döwletiň öňünde jogapkärdir.
4-nji madda. Döwlet häkimiýeti häkimiýetleriň bölünişigi ýörelgesine esaslanyp kanun çykaryjy, ýerine ýetiriji hem-de kazyýet häkimiýetlerine bölünýär we biri-biri bilen sabyr-takatly işläp, özbaşdak hereket edýärler.
5-nji madda. Döwlet, onuň ähli edaralary we wezipeli adamlary hukuk hem konstitusion gurluş bilen baglydyr.
Türkmenistanyň Konstitusiýasy döwletiň Esasy Kanunydyr. Onda berkidilen kadalar we düzgünler gös-göni hereket edýär. Konstitusiýa ters gelýän kanunlaryň we beýleki hukuk namalarynyň ýuridik güýji ýokdur.
Döwlet syryny ýa-da kanun arkaly goralýan başga syrlary öz içine alýan kadalaşdyryjy hukuk namalaryndan başga, döwlet häkimiýet we dolandyryş, ýerli öz-özüňi dolandyryş edaralarynyň beýleki kadalaşdyryjy hukuk namalary çap etmek arkaly hemmeleriň dykgatyna ýetirilýär ýa-da başga usul bilen halka mälim edilýär. Adamyň we raýatyň hukuklaryna hem-de azatlyklaryna degişli kadalaşdyryjy hukuk namalary hemmeleriň dykgatyna ýetirilmese, özleriniň kabul edilen pursadyndan hereket etmeýärler.
6-njy madda. Türkmenistan dünýä bileleşiginiň doly hukukly subýekti bolup, daşary syýasatda hemişelik bitaraplyk, beýleki ýurtlaryň içerki işlerine gatyşmazlyk, güýç ulanmazlyk we harby bileleşiklere hem birleşmelere goşulmazlyk, sebitiň ýurtlary we dünýäniň ähli döwletleri bilen parahatçylykly, dostlukly we özara bähbitli gatnaşyklaryň ösmegine ýardam bermek ýörelgelerine eýerýär.
Türkmenistan halkara hukugynyň umumy ykrar edilen kadalaryny ileri tutýar. Eger-de Türkmenistanyň halkara şertnamasynda Türkmenistanyň kanunyndakydan başga kadalar bellenen bolsa, onda halkara şertnamasynyň kadalary ulanylýar.
7-nji madda. Türkmenistanyň öz raýatlygy bar. Raýatlyk kanuna laýyklykda berilýär, saklanylýar we ýitirilýär.
Türkmenistanyň raýatyna başga döwletiň raýatlygy ykrar edilmeýär.
Hiç kim raýatlygyndan ýa-da raýatlygyny üýtgetmek hukugyndan mahrum edilip bilinmez. Türkmenistanyň raýaty özge döwlete berlip ýa-da Türkmenistanyň çäginden kowlup çykarylyp, ýa onuň Watanyna gaýdyp gelmek hukugy çäklendirilip bilinmez.
Türkmenistanyň raýatlaryna Türkmenistanyň çäginde-de, onuň çäginden daşarda-da döwletiň goragy we penakärligi kepillendirilýär.
8-nji madda. Daşary ýurt raýatlary we raýatlygy bolmadyk adamlar, Türkmenistanyň kanunçylygyna hem-de halkara şertnamalaryna laýyklykda Türkmenistanyň raýatlarynyňky ýaly hukuklardan we azatlyklardan peýdalanýarlar hem borçlary berjaý edýärler.
Türkmenistan halkara hukugynyň umumy ykrar edilen kadalaryna laýyklykda daşary ýurt raýatlaryna we raýatlygy bolmadyk adamlara kanunda bellenilen tertipde gaçybatalga berýär.
9-njy madda. Eýeçilik eldegrilmesizdir. Türkmenistan önümçilik serişdelerine, ýere, beýleki maddy hem intellektual gymmatlyklara hususy eýeçilik hukugyny berkarar edýär. Şonuň ýaly-da olar raýatlaryň birleşiklerine we döwlete degişli bolup biler. Diňe döwletiň eýeçiligi bolup durýan obýektler kanun esasynda bellenilýär. Döwlet eýeçiligiň ähli görnüşleriniň deň derejedäki goragyny kepillendirýär we olaryň ösmegi üçin deň şertleri döredýär.
Kanun tarapyndan gadagan edilen usul bilen edinilen eýeçilikden başga eýeçiligiň muzdsuz alynmagyna ýol berilmeýär.
Diňe kanunda göz öňünde tutulan halatlarda eýeçiligiň muzduny töläp, mejbury alynmagyna ýol berilýär.
10-njy madda. Türkmenistanyň ykdysadyýeti bazar gatnaşyklary ýörelgelerine esaslanýar. Döwlet telekeçiligi höweslendirýär we goldaýar, kiçi we orta işewürligiň ösmegine ýardam berýär.
11-nji madda. Döwlet milli taryhy-medeni mirasyň, tebigy gurşawyň abat saklanmagy, sosial we milli toparlaryň arasyndaky deňligiň üpjün edilmegi üçin jogapkärdir. Döwlet ylmy hem çeper döredijiligi, onuň oňyn netijeleriniň ýaýradylmagyny höweslendirýär, ylym, medeniýet, terbiýeçilik we bilim bermek, sport we syýahat babatda halkara gatnaşyklarynyň ösdürilmegine ýardam edýär.
12-nji madda. Döwlet dinleriň we dine uýmagyň erkinligini, olaryň kanun öňünde deňligini kepillendirýär. Dini guramalar döwletden aýrydyr we olaryň döwlet işlerine gatyşmagyna hem-de döwlet işlerini ýerine ýetirmegine ýol berilmeýär. Döwletiň bilim ulgamy dini guramalardan aýrydyr we ol dünýewi häsiýete eýedir.
Her bir adam özüniň dine garaýşyny özbaşdak kesgitleýär, onuň ýeke özi ýa-da beýleki adamlar bilen bilelikde islän dinine uýmaga ýa-da hiç bir dine uýmazlyga, şonuň ýaly-da dine bolan garaýyşlary bilen baglanyşykly ynam-ygtykatlaryny beýan etmäge we ýaýratmaga, dini adatlary, däp-dessurlary berjaý etmäge gatnaşmaga haky bardyr.
13-nji madda. Türkmenistanyň döwlet özygtyýarlylygyny we howpsuzlygyny gorap saklamak üçin Ýaragly Güýçleri bardyr.
14-nji madda. Türkmen dili Türkmenistanyň döwlet dilidir. Türkmenistanyň ähli raýatlaryna öz ene dilini ulanmak hukugy kepillendirilýär.
15-nji madda. Türkmenistanyň özygtyýarly döwlet hökmündäki nyşanlary - Döwlet baýdagy, Döwlet tugrasy, Döwlet senasy bardyr. Baýdak, Tugra, Sena kanun esasynda kabul edilýär we goralýar.
16-njy madda. Türkmenistan dolandyryş-çäk gurluşy boýunça welaýatlardan, welaýat hukukly şäherlerden, etraplardan, etrap hukukly şäherlerden, etrapdaky şäherlerden, şäherçelerden, geňeşliklerden ybaratdyr.
Bir ýa-da birnäçe obanyň çägi geňeşligi emele getirýär.
17-nji madda. Türkmenistanyň paýtagty Aşgabat şäheridir.
II bölüm. Türkmenistanda adamyň we raýatyň hukuklary, azatlyklary hem borçlary
18-nji madda. Adamyň hukuklary hem azatlyklary eldegrilmesizdir we olary adamyň elinden alyp bolmaz.
Konstitusiýada we kanunlarda görkezilen ýagdaýlardan başga ýagdaýlarda adamy haýsydyr bir hukugyndan we azatlygyndan mahrum etmäge ýa-da hukuklaryny we azatlyklaryny çäklendirmäge hiç kimiň haky ýokdur.
Adamyň belli bir hukuklarynyň we azatlyklarynyň Konstitusiýada we kanunlarda sanalyp geçilmegi onuň beýleki hukuklaryny we azatlyklaryny inkär etmek ýa-da kemsitmek üçin ulanylyp bilinmez.
19-njy madda. Türkmenistan adamyň we raýatyň hukuklarynyň hem azatlyklarynyň deňligini, şeýle hem haýsy millete degişlidigine, teniniň reňkine, jynsyna, gelip çykyşyna, emläk hem wezipe ýagdaýyna, ýaşaýan ýerine, diline, dine garaýşyna, syýasy ygtykadyna, haýsy partiýa degişlidigine ýa-da hiç partiýa degişli däldigine garamazdan adamyň we raýatyň kanun öňündäki deňligini kepillendirýär.
20-nji madda. Türkmenistanda erkekler bilen aýallar deň raýatlyk hukuklaryna eýedirler. Deňhukuklylygyň jyns alamaty boýunça bozulmagy kanun esasynda jogapkärçilige getirýär.
21-nji madda. Hukuklaryň we azatlyklaryň amala aşyrylmagy beýleki adamlaryň hukuklaryny we azatlyklaryny, şonuň ýaly-da ahlak kadalaryny, kanunyň talaplaryny, jemgyýetçilik tertibini bozmaly däldir, milli howpsuzlyga zyýan ýetirmeli däldir.
22-nji madda. Her bir adam ýaşamaga we azat ömür sürmäge haklydyr. Hiç bir adam ýaşamaga bolan hukugyndan mahrum edilip bilinmez. Her bir adamyň erkin ýaşamaga bolan hukugy döwlet tarapyndan kanun esasynda goralýar.
Türkmenistanda ölüm jezasy ýatyrylandyr.
23-nji madda. Kanunda takyk göz öňünde tutulandan başga halatlarda adam hukuklary çäklendirilip ýa-da özüne degişli hukuklaryndan mahrum edilip, oňa iş kesilip ýa-da jeza berlip bilinmez.
Hiç kim gynamalara, rehimsizlik, zalymlyk bilen ýa-da adam mertebesini kemsidýän derejede el gatylmagyna ýa-da temmi bermeklige, şeýle hem onuň razylygy bolmasa, lukmançylyk (däri-derman we hekimçilik) synagyna ýa-da başga tejribelere sezewar edilip bilinmez Raýat diňe kanunda takyk görkezilen esaslar bar bolan mahalynda kazyýetiň karary boýunça ýa-da prokuroryň sanksiýasy bilen tussag edilip bilner. Gaýra goýmak bolmaýan hem-de kanunda takyk görkezilen halatlarda ygtyýarly döwlet edaralary raýatlary wagtlaýyn tutup saklamaga haklydyrlar.
24-nji madda. Her bir raýatyň abadanlaşdyrylan ýaşaýyş jaýyny almakda ýa-da edinmekde we özbaşdak ýaşaýyş jaýyny gurmakda döwletden goldaw almaga hukugy bardyr. Ýaşaýyş jaýy eldegrilmesizdir. Jaýda ýaşaýanlaryň razylygy ýa-da başga kanuny esaslar bolmasa, hiç kimiň jaýa girmäge ýa-da onuň eldegrilmesizligini başga bir ýol bilen bozmaga haky ýokdur. Adamyň we raýatyň öz ýaşaýyş jaýyny bikanun hyýanatçylykdan goramaga hukugy bardyr.
Kanunda kesgitlenen esaslar bolmasa, hiç kim ýaşaýyş jaýyndan mahrum edilip bilinmez.
25-nji madda. Her bir adamyň öz şahsy durmuşyna eden-etdilikli gatyşylmagyndan, şonuň ýaly-da hat-habarlarynyň, telefon we beýleki aragatnaşyklarynyň syryny saklamak düzgünleriniň bozulmagyndan, öz namysyna we at-abraýyna hyýanat edilmeginden goranmaga hukugy bardyr.
26-njy madda. Her bir raýatyň Türkmenistanyň çäginde erkin gezmäge we ýaşajak ýerini saýlap almaga hukugy bardyr.
Aýry-aýry ýerleriň çäklerine girmegiň, şol ýerlerde gezmegiň çäklendirilmegi diňe kanun esasynda kesgitlenip bilner.
27-nji madda. Nika ýaşyna ýeten erkek bilen aýal biri-biri bilen ylalaşyp, nikalaşmaga hem maşgala gurmaga hukugy bardyr. Maşgala gatnaşyklarynda är-aýalyň hukuklary deňdir.
Ata-eneler ýa-da olaryň ornuny tutýan adamlar çagalaryny terbiýelemäge, olaryň saglygy, ösüşi, okuwy barada alada etmäge, olary zähmete taýýarlamaga, kanunlara, taryhy we milli däp-dessurlara hormat goýmak medeniýetini olaryň aňyna ornaşdyrmaga hukuklydyrlar we borçludyrlar. Kämillik ýaşyna ýeten çagalar öz ata-eneleri barada alada etmäge, olara kömek bermäge borçludyr.
28-nji madda. Türkmenistanyň raýatlarynyň öz ynam-ygtykatlaryna erkin eýermäge we olary erkin beýan etmäge, şeýle hem döwlet syryndan we kanun tarapyndan goralýan beýleki syrlardan başga maglumatlary almaga hukuklary bardyr.
29-njy madda. Raýatlara kanunçylykda bellenen tertipde ýygnaklary, ýygnanyşyklary we ýörişleri geçirmek azatlygy kepillendirilýär.
30-njy madda. Raýatlar Konstitusiýanyň we kanunlaryň çäklerinde hereket edýän syýasy partiýalary we gaýry jemgyýetçilik birleşiklerini döretmäge haklydyrlar.
Konstitusion gurluşy zorluk bilen üýtgetmegi maksat edinýän, özleriniň alyp barýan işinde zorlugy ulanmaga ýol berýän, raýatlaryň konstitusion hukuklaryna we azatlyklaryna garşy çykyş edýän, urşy, teniniň reňki boýunça, milli, dini duşmançylygy wagyz edýän, halkyň saglygyna we ahlak sypatlaryna hyýanat edýän syýasy partiýalaryň, beýleki jemgyýetçilik, harbylaşdyrylan birleşikleriň, şeýle hem milli ýa-da dini alamatlar boýunça syýasy partiýalaryň döredilmegi we işlemegi gadagan edilýär.
31-nji madda. Her bir raýatyň jemgyýetiň we döwletiň işlerini dolandyrmaga gös-göni ýa-da erkin saýlanan wekilleriniň üsti bilen gatnaşmaga hukugy bardyr.
32-nji madda. Raýatlaryň döwlet häkimiýet edaralaryna saýlamaga we saýlanmaga hukugy bardyr.
Türkmenistanyň raýatlarynyň öz ukybyna we hünär taýýarlygyna laýyklykda döwlet gullugynda işlemäge deň hukugy bardyr.
33-nji madda. Raýatlaryň zähmet çekmäge, öz islegine görä hünär, kär we iş ýerini saýlap almaga, sagdyn hem howpsuz zähmet şertlerine hukugy bardyr.
Hakyna durup işleýän adamlaryň öz çeken zähmetiniň möçberine hem hiline laýyk gelýän hak almaga hukugy bardyr. Bu hakyň möçberi döwletiň bellän iň pes oňalga derejesinden az bolmaly däldir.
34-nji madda. Raýatlaryň dynç almaga hukugy bardyr we ol iş hepdesiniň çäklendirilen dowamlylygynyň bellenilmeginden, her ýylky tölegli zähmet rugsatlaryndan, her hepdede dynç günleriniň berilmeginden ybaratdyr.
Döwlet adamlaryň dynç almagy hem-de işden boş wagtyny peýdalanmagy üçin amatly şertleri döredýär.
35-nji madda. Raýatlaryň saglygyny gorap saklamaga, şol sanda döwlet saglygy goraýyş edaralarynyň hyzmatyndan mugt peýdalanmaga hukugy bardyr. Tölegli lukmançylyk we tebipçilik hyzmatyny etmäge kanunda bellenilen esaslarda we tertipde ýol berilýär.
36-njy madda. Her bir adamyň amatly daşky gurşawa hukugy bardyr.
Döwlet ýaşaýyş şertlerini goramak we gowulandyrmak, şeýle hem daşky gurşawy goramak we dikeltmek maksady bilen tebigy baýlyklaryň rejeli peýdalanylyşyna gözegçilik edýär.
37-nji madda. Raýatlaryň ýaşy boýunça, näsaglan, maýyp bolan, işe ukyplylygyny, ekleýjisini ýitiren we işsiz bolan halatynda durmuş üpjünçiliginden peýdalanmaga hukugy bardyr.
Köp çagaly maşgalalara, ata-enesinden mahrum bolan çagalara, weteranlara we döwletiň ýa-da jemgyýetiň bähbitlerini goraýarka saglygyny ýitiren adamlara döwlet we jemgyýetçilik serişdelerinden goşmaça goldaw hem ýeňillikler berilýär.
38-nji madda. Her bir raýatyň bilim almaga hukugy bardyr.
Umumy orta bilim hökmanydyr, her bir adam ony döwlet mekdeplerinde tölegsiz almaga haklydyr.
Döwlet her bir adam üçin öz ukybyna görä hünär biliminiň elýeterli bolmagyny üpjün edýär.
Döwlet we döwlete dahylsyz guramalaryň, raýatlaryň Türkmenistanyň kanunçylygy bilen bellenilen esasda we tertipde tölegli bilim beriş işini amala aşyrmaga hukugy bardyr.
Döwlet hemme okuw jaýlary üçin bilimiň hökmany bolan standartlaryny belleýär.
39-njy madda. Türkmenistanyň raýatlarynyň öz çeper, ylmy we tehniki döredijiligini erkin alyp barmaga hukugy bardyr. Raýatlaryň ylmy, tehniki döredijilikde, çeperçilik, edebiýat hem medeniýet işinde awtorlyk hukuklary we bähbitleri kanun esasynda goralýar.
Döwlet ylmyň, medeniýetiň, sungatyň, halk döredijiliginiň, sportuň we syýahatçylygyň ösmegine ýardam edýär.
40-njy madda. Adamyň we raýatyň öz hukuklaryny hem azatlyklaryny amala aşyrmagy, onuň jemgyýetiň we döwletiň öňündäki borçlaryny ýerine ýetirmegi bilen aýrylmaz baglanyşyklydyr.
Türkmenistanyň çäginde ýaşaýan ýa-da wagtlaýyn bolýan her bir adam Türkmenistanyň Konstitusiýasyny, kanunlaryny berjaý etmäge we milli däp-dessurlaryny hormatlamaga borçludyr.
41-nji madda. Türkmenistany goramak her bir raýatyň mukaddes borjudyr. Türkmenistanyň raýaty bolan her bir erkek adam üçin ählumumy harby borçlulyk bellenendir.
42-nji madda. Her bir adam kanunda bellenen tertipde hem möçberlerde döwlet salgytlaryny we gaýry tölegleri tölemäge borçludyr.
43-nji madda. Raýatlara adamyň we raýatyň at-abraýynyň hem mertebesiniň, Konstitusiýada hem-de kanunlarda göz öňünde tutulan şahsy we syýasy hukuklarynyň hem azatlyklarynyň kazyýet goragy kepillendirilýär.
Döwlet edaralarynyň, jemgyýetçilik birleşikleriniň we wezipeli adamlaryň çözgütleri we hereketleri barada raýatlaryň kazyýete şikaýat etmäge hukugy bardyr.
44-nji madda. Raýatlaryň döwlet edaralarynyň, gaýry guramalaryň, olaryň işgärleriniň, şeýle hem aýry-aýry adamlaryň bikanun hereketleri zerarly özlerine maddy ýa-da ahlak taýdan zyýan ýetirilen mahalynda, kazyýet tertibinde onuň öweziniň dolunmagyny talap etmäge hukugy bardyr.
45-nji madda. Adam öz-özüne ýa-da ýakyn garyndaşlaryna garşy görkezme we düşündiriş bermäge mejbur edilip bilinmez.
Psihiki ýa-da fıziki zorluk ulanmak, şeýle hem gaýry bikanun usullar bilen alnan subutnamalaryň ýuridik güýji ýokdur.
46-njy madda. Raýatyň ýagdaýyny ýaramazlaşdyrýan kanunyň yzyna täsir ediş güýji ýokdur. Amala aşyrylan pursadynda hukuk bozulmasy hökmünde ykrar edilmedik hereket üçin hiç kim jogapkärçilik çekip bilmez.
47-nji madda. Raýatlaryň şu Konstitusiýada göz öňünde tutulan hukuklarynyň hem azatlyklarynyň amala aşyrylmagy diňe adatdan daşary ýa-da harby ýagdaý şertlerinde Konstitusiýada we kanunlarda bellenen tertipde hem çäklerde wagtlaýyn togtadylyp bilner.
III bölüm. Türkmenistanda häkimiýet we dolandyryş
edaralarynyň ulgamy
I bap. Umumy düzgünler
48-nji madda. Türkmenistanda ýokary döwlet häkimiýetini we dolandyryşy Türkmenistanyň Prezidenti, Türkmenistanyň Mejlisi, Türkmenistanyň Ministrler Kabineti, Türkmenistanyň Ýokary kazyýeti amala aşyrýar.
49-njy madda. Ýerli häkimiýeti welaýatlarda, welaýat hukukly şäherlerde, etraplarda, etrap hukukly şäherlerde ýerli wekilçilikli we ýerine ýetiriji edaralar amala aşyrýarlar, etrapdaky şäherlerde, şäherçelerde, geňeşliklerde bolsa ýerli öz-özüni dolandyryş edaralary - Geňeşler.
II bap. Türkmenistanyň Prezidenti
50-nji madda. Türkmenistanyň Prezidenti döwletiň we ýerine ýetiriji häkimiýetiň baştutanydyr, Türkmenistanyň iň ýokary wezipeli adamydyr, ol Türkmenistanyň döwlet garaşsyzlygynyň we bitaraplyk hukuk ýagdaýynyň, ýurt bitewiliginiň, Konstitusiýany berjaý etmegiň we halkara borçnamalaryny ýerine ýetirmegiň kepili hökmünde çykyş edýär.
51-nji madda. Türkmenistanda doglan, ýaşy kyrkdan pes bolmadyk we ýetmişden uly bolmadyk, döwlet dilini bilýän, soňky on bäş ýylyň dowamynda Türkmenistanda hemişelik ýaşaýan hem-de döwlet edaralarynda, jemgyýetçilik birleşiklerinde, kärhanalarynda, edaralarynda, guramalarynda işläp gelýän Türkmenistanyň raýaty Türkmenistanyň Prezidentligine saýlanyp bilner.
52-nji madda. Türkmenistanyň Prezidenti gös-göni Türkmenistanyň halky tarapyndan bäş ýyl möhlete saýlanylýar we kasam kabul eden pursadyndan öz wezipesine girişýär.
Türkmenistanyň Prezidentini saýlamagyň we onuň öz wezipesine girişmeginiň tertibi kanun arkaly kesgitlenilýär.
53-nji madda. Türkmenistanyň Prezidenti:
1) Konstitusiýany we kanunlary durmuşa geçirýär;
2) daşary syýasatyň amala aşyrylmagyna ýolbaşçylyk edýär, beýleki döwletler bilen gatnaşyklarda Türkmenistana wekilçilik edýär, Türkmenistanyň daşary ýurt döwletlerindäki, döwletara we halkara guramalarynyň ýanyndaky ilçilerini we beýleki diplomatik wekillerini belleýär hem yzyna çagyrýar, daşary ýurt döwletleriniň diplomatik wekilleriniň ynanç hem yzyna çagyrylyş hatlaryny kabul edýär;
3) Türkmenistanyň Ýaragly Güýçleriniň Belent Serkerdebaşysydyr, ol Ýaragly Güýçleriň ählumumy ýa-da bölekleýin mobilizasiýasyny geçirmek, Ýaragly Güýçleri ulanmak we söweşjeň ýagdaýa getirmek hakynda buýruk berýär, Türkmenistanyň Ýaragly Güýçleriniň ýokary serkerdelerini belleýär;
4) hukuk ýagdaýy kanun esasynda kesgitlenýän Türkmenistanyň Döwlet howpsuzlyk geňeşini döredýär we oňa ýolbaşçylyk edýär;
5) ýurdy syýasy, ykdysady, sosial taýdan ösdürmegiň maksatnamalaryny we esasy ugurlaryny tassyklaýar;
6) Türkmenistanyň Döwlet býujetini hem onuň ýerine ýetirilişi hakyndaky hasabaty Mejlisiň garamagyna we tassyklamagyna berýär;
7) kanunlara gol çekýär, ylalaşmadyk ýagdaýynda, gaýra goýmak gadaganlygyny (wetosyny) ulanyp, närazy ýerlerini görkezmek bilen kanuny iki hepdeden gijä goýman, Mejlise täzeden ara alyp maslahatlaşmak we sese goýmak üçin gaýtarmaga haklydyr. Eger Mejlis deputatlaryň bellenen sanynyň azyndan üçden iki böleginiň ses bermegi bilen ozal kabul eden çözgüdini tassyklaýan bolsa, onda Türkmenistanyň Prezidenti şol kanuna gol çekýär. Türkmenistanyň Prezidentiniň Konstitusiýa üýtgetmeler we goşmaçalar girizmek hakyndaky kanunlar babatda gaýra goýmak gadaganlygyny (wetosyny) ulanmaga hukugy ýokdur;
8) Türkmenistanda Saýlawlary we sala salşyklary geçirmek baradaky Merkezi topary döredýär, onuň düzümine üýtgetmeler girizýär;
9) sala salşyklary geçirmegiň senesini belleýär, Mejlisiň maslahatyny möhletinden öň çagyrmaga haklydyr;
10) Türkmenistanyň raýatlygyna kabul etmek, raýatlykdan çykarmak we gaçybatalga bermek hakyndaky meseleleri çözýär;
11) Türkmenistanyň ordenleri we beýleki döwlet sylaglary bilen sylaglaýar, harby atlary, beýleki ýörite döwlet atlaryny we tapawutlandyryş atlaryny dakýar;
12) Mejlis bilen ylalaşyp, Ýokary kazyýetiň başlygyny, Baş prokurory, Içeri işler ministrini, Adalat ministrini wezipä belleýär we wezipeden boşadýar;
13) rehim etme hem-de günä geçme çärelerini amala aşyrýar;
14) raýatlaryň howpsuzlygyny üpjün etmek üçin Türkmenistanyň bütin çäginde ýa-da aýry-aýry ýerlerinde adatdan daşary ýagdaý düzgünini girizýär. Adatdan daşary ýagdaý düzgüni Türkmenistanyň kanuny bilen kadalaşdyrylýar;
15) Konstitusiýada we kanunlarda özüniň ygtyýarlyklaryna degişli edilen beýleki meseleleri çözýär.
54-nji madda. Türkmenistanyň Prezidenti Türkmenistanyň bütin çäginde hökmanylyk güýji bolan permanlary, kararlary we buýruklary çykarýar.
55-nji madda. Türkmenistanyň Prezidenti Mejlisiň deputaty bolup bilmez.
56-njy madda. Türkmenistanyň Prezidenti eldegrilmesizlik hukugyna eýedir. Onuň at-abraýy we mertebesi kanun bilen goralýar.
Türkmenistanyň Prezidentiniň we onuň maşgalasynyň üpjünçiligi, hyzmat edilişi we goragy döwletiň hasabyna amala aşyrylýar.
57-nji madda. Türkmenistanyň Prezidenti näsaglygy sebäpli öz borçlaryny ýerine ýetirip bilmese, ol möhletinden öň wezipesinden boşadylyp bilner. Mejlis özüniň döredýän garaşsyz lukmançylyk toparynyň çykaran netijenamasy esasynda Türkmenistanyň Prezidentini möhletinden öň wezipesinden boşatmak hakynda çözgüt kabul edýär. Şol çözgüt Mejlisiň bellenen sandaky deputatlarynyň üçden iki böleginden az bolmadyk sesleriniň köplügi bilen kabul edilýär.
Türkmenistanyň Prezidenti Konstitusiýany we kanunlary bozan halatynda, Türkmenistanyň Mejlisi Türkmenistanyň Prezidentine ynamsyzlyk bildirip biler. Türkmenistanyň Prezidentine ynam bildirmezlik hakyndaky meselä Mejlisiň bellenen sandaky deputatlarynyň azyndan üçden ikisiniň talap etmegine görä seretmek bolar. Türkmenistanyň Prezidentine ynam bildirmezlik hakyndaky çözgüt Türkmenistanyň Mejlisiniň bellenen sandaky deputatlarynyň dörtden üç böleginden az bolmadyk sesleriniň köplügi bilen kabul edilýär. Türkmenistanyň Prezidentini wezipesinden çetleşdirmek hakyndaky mesele ählihalk sala salşygyna goýulýar.
58-nji madda. Türkmenistanyň Prezidentiniň Konstitusiýanyň 53-nji maddasynyň 2-nji, 11-nji, 13-nji bentlerinde göz öňünde tutulan özüniň Mejlisiň Başlygyna berlip bilinýän ygtyýarlyklaryndan beýleki ygtyýarlyklaryny başga döwlet edaralaryna ýa-da wezipeli adamlara bermäge haky ýokdur.
Eger Türkmenistanyň Prezidenti haýsydyr bir sebäbe göra öz borçlaryny ýerine ýetirip bilmeýän bolsa, onda Prezident saýlanýança Türkmenistanyň Döwlet howpsuzlyk geňeşiniň çözgüdi esasynda Türkmenistanyň Prezidentiniň wezipesini wagtlaýyn ýerine ýetirmek Türkmenistanyň Ministrler Kabinetiniň Başlygynyň orunbasarlarynyň biriniň üstüne ýüklenilýär. Şu ýagdaýda Prezidentiň saýlawlary onuň ygtyýarlyklarynyň Türkmenistanyň Prezidentiniň wezipesini wagtlaýyn ýerine ýetirijä geçen gününden başlap, 60 günden gijä goýulman geçirilmelidir. Türkmenistanyň Prezidentiniň wezipesini wagtlaýyn ýerine ýetiriji Prezidentlige dalaşgär bolup bilmez.
III bap. Türkmenistanyň Mejlisi
59-njy madda. Türkmenistanyň Mejlisi (Parlament) kanun çykaryjy häkimiýeti amala aşyrýan iň ýokary wekilçilikli edaradyr.
60-njy madda. Mejlis 125 deputatdan ybarat bolup, olar saýlawçylarynyň sany takmynan deň bolan ýerli saýlaw okruglary boýunça bäş ýyl möhlete saýlanylýar.
61-nji madda. Mejlis aşakdaky halatlarda möhletinden öň ýatyrylyp bilner:
1) ählihalk sala salşygynyň çözgüdi esasynda;
2) Mejlisiň bellenen sandaky deputatlarynyň üçden iki böleginden az bolmadyk sesleriniň köplügi bilen kabul eden karary esasynda (öz-özüni ýatyrmagy);
3) alty aýyň dowamynda Mejlisiň ýolbaşçy düzümi düzülmedik mahalynda, Türkmenistanyň Prezidenti tarapyndan.
62-nji madda. Mejlis deputatlaryň ygtyýarlyklaryny özbaşdak kesgitleýär, olaryň arasyndan Mejlisiň Başlygyny, onuň orunbasaryny saýlaýar, komitetleri we toparlary düzýär.
Mejlisiň öňki çagyrylyşynyň deputatlary Mejlisiň täze çagyrylyşynyň birinji maslahaty açylýança öz ygtyýarlyklaryny saklaýarlar.
63-nji madda. Mejlis:
1) kanunlary kabul edýär, Türkmenistanyň Konstitusiýasyna we kanunlara üýtgetmeler we goşmaçalar girizýär, olaryň ýerine ýetirilişine gözegçilik edýär hem-de olara resmi düşündirişler berýär;
2) Ministrler Kabinetiniň iş maksatnamasyny makullamak baradaky meselä garaýar;
3) Türkmenistanyň Döwlet býujetini we onuň ýerine ýetirilişi hakyndaky hasabaty tassyklamak baradaky meselelere garaýar;
4) ýurdy syýasy, ykdysady, sosial taýdan ösdürmegiň esasy ugurlaryna we maksatnamalaryna garaýar;
5) ählihalk sala salşyklaryny geçirmek hakyndaky meseleleri çözýär;
6) Türkmenistanyň Prezidentiniň, Mejlisiň deputatlarynyň, welaýat, etrap, şäher wekilçilikli edaralarynyň we Geňeşleriň agzalarynyň saýlawlaryny belleýär;
7) Türkmenistanyň Prezidentiniň teklibi boýunça Ýokary kazyýetiň başlygyny, Baş prokurory, Içeri işler ministrini, Adalat ministrini wezipä bellemek we olary wezipeden boşatmak baradaky meselelere garaýar;
8) döwlet sylaglaryny döredýär, Türkmenistanyň Prezidentini döwlet sylaglary bilen sylaglaýar, oňa harby atlary we tapawutlandyryş atlaryny dakýar;
9) döwlet häkimiýet we dolandyryş edaralarynyň kadalaşdyryjy hukuk namalarynyň Konstitusiýa laýyklygyny ýa-da laýyk däldigini kesgitleýär;
10) halkara şertnamalaryny tassyklaýar we ýatyrýar;
11) Türkmenistanyň Döwlet serhedini we dolandyryş-çäk bölünişigini üýtgetmek meselelerini çözýär;
12) parahatçylyk we howpsuzlyk meselelerine garaýar;
13) Konstitusiýada we kanunlarda Mejlisiň ygtyýarlyklaryna degişli edilen beýleki meseleleri çözýär.
64-nji madda. Mejlis aýry-aýry meseleler boýunça Türkmenistanyň Prezidentine kanun çykarmak hukugyny berip biler, soňra şol kanunlary tassyklamak baradaky meselä Mejlis tarapyndan hökman garalmalydyr.
Mejlis aşakdaky meseleler boýunça kanun çykaryjylyk hukugyny hiç kime berip bilmez:
1) Konstitusiýany üýtgetmek;
2) jenaýat we dolandyryş kanunçylygy;
3) kazyýet önümçiligi.
65-nji madda. Kanun çykaryjylyk başlangyjyna bolan hukuk Türkmenistanyň Prezidentine, Mejlisiň deputatlaryna, Ministrler Kabinetine, Ýokary kazyýete degişlidir.
66-njy madda. Mejlisiň deputatlarynyň Ministrler Kabinetine, ministrlere, beýleki döwlet edaralarynyň ýolbaşçylaryna resmi sowal bilen ýüz tutmaga, dilden hem hat üsti bilen sowal bermäge hukugy bardyr.
67-nji madda. Döwlet Mejlisiň her bir deputatyna onuň öz ygtyýarlyklaryny päsgelçiliksiz we netijeli amala aşyrmagy üçin ähli şertleriň döredilmegini, onuň hukuklarynyň we azatlyklarynyň, janynyň, at-abraýynyň we mertebesiniň, şeýle hem şahsy eldegrilmesizliginiň goraglylygyny kepillendirýär.
68-nji madda. Deputaty onuň deputatlyk ygtyýarlyklaryndan diňe Mejlis mahrum edip biler. Şu mesele boýunça çözgüt Mejlisiň deputatlarynyň bellenen sanynyň üçden iki böleginden az bolmadyk sesleriniň köplügi bilen kabul edilýär.
Mejlisiň razylygy bolmasa, deputat jenaýat jogapkärçiligine çekilip, tussag edilip ýa-da başga hili ýol bilen azatlykdan mahrum edilip bilinmez.
69-njy madda. Mejlisiň deputaty şol bir wagtyň özünde Ministrler Kabinetiniň agzasy, häkim, arçyn, kazy, prokuror wezipelerini eýeläp bilmez.
70-nji madda. Mejlisiň Başlygy gizlin ses bermek bilen saýlanýar. Ol Mejlise hasabat berýär hem-de Mejlisiň bellenen sandaky deputatlarynyň üçden iki böleginden az bolmadyk sesleriniň köplügi bilen kabul eden çözgüdi boýunça wezipesinden boşadylyp bilner.
Mejlisiň Başlygynyň orunbasary açyk ses bermek arkaly saýlanýar, ol Başlygyň tabşyrmagy boýunça onuň aýry-aýry wezipelerini ýerine ýetirýär, Mejlisiň Başlygynyň bolmadyk ýagdaýynda ýa-da öz ygtyýarlyklaryny ýerine ýetirmäge mümkinçiligi bolmasa, onuň wezipesini ýerine ýetirýär.
71-nji madda. Mejlisiň, onuň komitetleriniň we toparlarynyň, deputatlaryň iş tertibi hem-de olaryň wezipeleri we ygtyýarlyklary kanun bilen kesgitlenilýär.
IV bap. Türkmenistanyň Ministrler Kabineti
72-nji madda. Ministrler Kabineti (Hökümet) ýerine ýetiriji we serenjam beriji edaradyr. Türkmenistanyň Prezidenti Türkmenistanyň Ministrler Kabinetiniň Başlygydyr.
73-nji madda. Ministrler Kabinetiniň düzümine onuň Başlygynyň orunbasarlary, ministrler girýärler. Türkmenistanyň Prezidenti tarapyndan Ministrler Kabinetiniň düzümine ýerine ýetiriji häkimiýetiň merkezi edaralarynyň ýolbaşçylary bolan beýleki adamlar hem girizilip bilner.
Ministrler Kabineti Türkmenistanyň Prezidenti tarapyndan onuň öz wezipesine girişen gününden başlap bir aýyň dowamynda düzülýär we täze saýlanan Prezidentiň öňünde öz ygtyýarlyklaryny tabşyrýar.
74-nji madda. Ministrler Kabinetiniň mejlisleri Türkmenistanyň Prezidenti tarapyndan ýa-da onuň tabşyrmagy boýunça Ministrler Kabinetiniň Başlygynyň orunbasarlarynyň biri tarapyndan geçirilýär.
Ministrler Kabineti öz ygtyýarlyklarynyň çäginde ýerine ýetirilmegi hökmany bolan kararlary kabul edýär we buýruklary çykarýar.
75-nji madda. Ministrler Kabineti:
1) Türkmenistanyň kanunlarynyň, Türkmenistanyň Prezidentiniň we Türkmenistanyň Mejlisiniň namalarynyň ýerine ýetirilmegini guraýar;
2) raýatlaryň hukuklaryny we azatlyklaryny üpjün etmek hem goramak, eýeçiligi we jemgyýetçilik tertibini, milli howpsuzlygy goramak boýunça çäreleri amala aşyrýar;
3) döwletiň içeri we daşary syýasatynyň esasy ugurlary baradaky teklipleri, ýurdy ykdysady we sosial taýdan ösdürmegiň maksatnamalaryny işläp taýýarlaýar hem-de olary Mejlisiň garamagyna berýär;
4) ykdysady we sosial taýdan ösüşiň döwlet tarapyndan dolandyrylmagyny amala aşyrýar; döwlet kärhanalaryny, edaralaryny we guramalaryny dolandyrmagy guraýar; tebigy baýlyklaryň rejeli peýdalanylmagyny hem goralmagyny üpjün edýär;
5) pul we karz ulgamyny pugtalandyrmak boýunça çäreleri görýär;
6) zerur bolan halatynda Ministrler Kabinetiniň ýanynda komitetleri, baş müdirlikleri we beýleki pudaklaýyn dolandyryş edaralaryny döredýär;
7) daşary ykdysady işi amala aşyrýar, daşary ýurt döwletleri bilen medeni we gaýry gatnaşyklaryň ösdürilmegini üpjün edýär;
8) hökümet edaralarynyň, döwlet kärhanalarynyň we guramalarynyň işine ýolbaşçylyk edýär; ministrlikleriň we pudaklaýyn dolandyryş, şeýle hem ýerine ýetiriji ýerli häkimiýet edaralarynyň hukuk namalaryny ýatyrmaga haklydyr;
9) Türkmenistanyň Konstitusiýasynda, kanunlarynda we beýleki kadalaşdyryjy hukuk namalarynda öz ygtyýarlyklaryna degişli edilen gaýry meseleleri çözýär.


text:
Türkmenistanyň “gara bazarlarynda” dollaryň manada bolan ynjyk gatnaşygynyň fonunda, Aşgabatda döwlet manadyny daşary ýurt walýutasyna bikanun konwertasiýa etmekde aýyplanyp, käbir telekeçiler, bank işgärleri saklandy we hatda ilat arasynda “eldegirmesiz” hasaplanýan Milli howpsuzlyk gullugynyň käbir işgärleri hem jogapkärçilige çekiljege meňzeýär. Bu barada Azatlygyň hökümete ýakyn çeşmesi habar berdi.
Mälim bolşy ýaly, düýn 13-nji iýunda prezident Bedimuhammedowyň baştutanlygynda geçirilen Döwlet howpsuzlyk geňeşinde ýurduň güýç gulluklarynyň guramaçylyk işlerine garalyp, kadr çalşygy geçirildi. Şolaryň hatarynda Milli howpsuzlyk ministri wezipeden boşadyldy.
“Aşgabatda 10-dan gowrak telekeçi, 20-den gowrak bank pudagynyň işgärleri döwlet manadyny daşary ýurt walýutasyna bikanun konwertasiýa etmekde aýyplanyp saklandy. [Bu çäreleri] beýleki tutha-tutluklardan tapawutlandyrýan ýagdaý, bu gezek maliýe pudagyna gözegçilik edýän Howpsuzlyk gullugynyň işgärleri hem jogapkärçilige çekiljege meňzeýär” diýip, ýagdaýlardan habarly çeşme belledi.
Çeşme Howpsuzlyk gullugynyň maliýe pudagyna gözegçilik edýän bölümlerindäki soňky ýagdaýlar baradaky gürrüňe dowam edip, şeýle diýdi: “[Olaryň hatarynda] Merkezi bankyň we Ykdysadyýet ministrliginiň Howpsuzlyk gullugyndaky gözegçilik bölüminiň başlygy Şamyrat Rejepowy, telekeçilere ygtyýarnama we degişli rugsatnamalaryň berilmegine gözegçilik edýän bölümiň başlygy Annaberdi Rahymow dagylary agzap geçse bolar”
Ýagdaýdan habarly hökümete ýakyn çeşmäniň maglumatlaryna görä, Howpsuzlygyň işgärlerine-de baryp ýetendigi öňe sürülýän tutha-tutlugyň Milli howpsuzlyk ministrliginiň (MHM) 3 orunbasarynyň wezipeden aýrylmagynyň yzýanyna gabat gelmegi, dollar ýetmezçiliginiň töweregindäki kynçylyklaryň agzalan adamlara ýüklenmek ähtimallygyna alamatdyr.
“Geçen hepde MHM-de Öwez Hydyrow, Maksat Garaýew we Döwlet Baýmyradow Merkezi dolandyryş edarasyndan uzaklaşdyrylyp, başga bölümlere geçirildi. Bu bolsa Mulikowyň işde goýberen kemçilikleri üçin yzly yzyna 3 gezek “berk käýinç” almagynyň yzýanyna gabat geldi” diýip, çeşme güýç edaralarynyň arasyndaky “basdaşlygy” ýaňzytdy.
Azatlygyň paýtagtdaky ikinji çeşmesi dollaryň gara bazardaky söwdasynda soňky 10-15 günüň içinde dörän böwşeňleme barada gürrüň berdi. Gaý-harasatdan öňki ümsümlige meňzeýän gara bazardaky dollar tolgunyşygy, çeşmäniň sözlerine görä, Ýörite gulluklaryň işgärleriniň “gara bazara” aralaşyp, dollar dellallaryndan alyp-satýan walýutalalarynyň sakasyny, gözbaşyny anyklamak synanyşyklary bilen utgaşdy.
Ýatlasak, 4-nji iýunda Azatlygyň Türkmenistandaky habarçylary ýurduň demirgazygynda “gara bazarda” 1 dollaryň bahasynyň 29 manada ýeten güni, paýtagtda bu nyrhyň tas 25-e golaýlandygyny habar beripdi.
Azatlygyň Aşgabatdaky habarçysy 14-nji iýunda “gara bazarda” soňky günlerde haýallan dollar söwdasyndaky tendensiýalar barada gürrüň berdi:
“Aýyň 11-ne günüň ikinji ýarymyndan başlap, dollar söwdasy tas ýatyp galdy diýen ýaly. Il arasynda dollaryň uly mukdardaky lomaý söwdasyny edýänler, ýa-da dollardan para alyp, öz öýünde ýa-da başga ýerde gizlänler ele düşüpdir diýen gürrüňler tutuş ýurda ýaýrady. Bu gürrüňleriň fonunda, bazarlarda raýat eşiginde ýörite gulluklaryň işgärleriniň aýlanýandygy, olaryň dollar söwdasyny edýänleri mümkingadar ele salyp, özlerine kimiň howandarlyk edýändigini, hem-de nähili ýollar bilen beýle dollary manady alyp-satýandyklary dogrusynda maglumat toplaýandygy barada gürrüňler peýda boldy. Munuň netijesinde, gözleri gorkan adamlar söwda etmesini goýdular” diýip, ol aýtdy.
Azatlygyň paýtagtly habarçysy halk arasynda Ýörite gulluklaryň öz işgärleriniň öýlerinden millionlap dollarlaryň tapylandygy barada gürrüňleriň ýaýrandygyny habar berdi.
Ol ýurduň bank ulgamynda işleýän anonim çeşmelerine salgylanyp, banklarda alnyp barylýan derňewler barada-da maglumat berdi:
“Käbir banklaryň Walýuta bölümlerinde eýýäm barlaglaryň başlanandygy hakynda bankda işleýän tanyşlarymyz, elbetde atlandyrylmazlyk şertinde, gürrüň berýärler. Düýnden öňňinden başlap, banklaryň Walýuta bölümlerinde kime dollar nagt berlipdir, näme esasynda berlipdir, dollaryň gory-maýasy banklarda dogry saklanýarmy, we ş.m-ler barada barlag geçirilýär” diýip, habarçy belledi.
“Düýnki Howpsuzlyk mejlisinde şu zatlara aýdyňlyk giriziler öýdüp, adamlar juda sabyrsyzlyk bilen garaşdylar. Iň bolmanda nämeleriň bolup geçendigini umumy sözler bilen beýan ediler öýtdüler, ýöne ol diýilýänler bolmady. Diňe Howpsuzlyk ministri işden aýryldy. Onuň harby çini peseldildi. Ýöne il arasyndaky gyzyklanmalar welin dowam edýär” diýip, paýtagtly habarçy ýerli ýaşaýjylaryň ençemesine salgylanyp gürrüň berdi.
Türkmenistanyň syýasy durmuşyny yzarlaýan halkara synçylar, ýurduň garaşsyzlyk ýyllaryndaky iň agyr ykdysady krizisi başdan geçirýändigini belleýärler.
Dollaryň resmi kursy henizem 3.5 manatda saklanýandygyna garamazdan, onuň gara bazardaky bahasy telim esse ýokary galdy.


text:
Magistratura derejesini ABŞ-da almak isleýänler barada maslahat!
Eger siz ABŞ-da Magistratura okuwyna resminamalaryňyzy tabşyrmakda gyzyklanýan bolsaňyz, sizi “ABŞ-da okuw” atly maksatnamasynyň maslahat sessiýalaryna çagyrýarys. Maslahat sessiýasynyň gruppasy Bakalawr derejesini alan we ABŞ-da okamana isleg bildirýän talyplara ABŞ-da Magistr dereje almak üçin gerekli endik almana hem taýarlamana ugrukdyrylan.
Gatnaşyjylar her aý Bilim we Maslahat beriş Merkeziniň Maslahatçysy bilen duşuşyp dykgat bilen Magistr derejesini almak boýunça soraglary ara alyp maslahatlaşarlar:
- ABŞ-daky okuw sistemasy: Magistr derejesi we resminamalaryň tabşyryş tertibi;
- Magistr derejsini almak boýunça amatly amerikan ýokary okuw jaýyny gözlemek;
- ABŞ-da amatly okuw maksatnamasyny saýlamak;
- Amerikan standartlaşdyrylan TOEFL we GRE taýýarlanma;
- Başga amerikan standartlaşdyrylan LSAT we GMAT ýaly testlar barada düşünje;
- ABŞ-da Magistr derejesini stipendiýa arkaly okamak mümkinçilikleri;
- Magistr derejesine tabşyrmagyň resminamalaryny toplamak we ş.m.
Talaplar:
- Bakalawr derejesiniň barlygy;
- ABŞ-a Magistr ýa-da Doktor maksatnamalarynda gyzyklanma;
- Gowy Iňlis Dil bilimi;
- Gowy bahalar;
- Öran höwesli;
- Topar sessiýalara gatnaşmagyň mümkinçiligi.
Toparda okalýanyň eşreti:
- ABŞ-nyň ýokary okuw sistemasynyň gowy düşünjesi;
- Düzme (Essaý) ýazmak endikleriň gowylandyrmagy;
- GRE we TOEFL testlere çuňňur taýýarlama;
- GRE we TOEFL praktiki test geçmek mümkinçiligi;
- Mäliýe kömek we stipendiýa tabşyrmakda nebis;
- Mäliýe kömel almagyň mümkinçiligi, testlaryň tölegi, resminamany doldyrmaklyk we bir ýyl sessiýa gatnanyňyzdan soňra ýol tölegleriň üpjünçiligi mümkindir;
- Amerikan ýokary okuw jaýlaryna girmek üçin, EducationUSA şahadatnama alyp, güýçli dalaşgär bolmak!
Registrasiýa etmek açin ýa-da sessiýalar barada doly maglumat üçin Bilim we maslahat beriş merkezine ýüz tutup bilersiňiz:
Görogly köçesi, 48/A jaý, Aşgabat ş., Turkmenistan
Tel./Fax: (993) (12) 36-90-16/21/22 (goş.116)
E-poçta: eac@americancouncilstm.org


text:
Jambyl oblysynyń Qordaı aýdany turǵyny ekstremıstik joldaǵy azamatqa turmysqa shyǵyp, 2015 jyly kishkentaı sábıimen birge Sırııaǵa attanǵan. Onyń týystary bir jyl boıy kelinshek týraly esh habar ala almaı otyr.
Otbasyn qurǵan soń boıjetken birden ózgere bastapty. Ol týystarymen múlde sóılespeı, ata-anasymen de sırek áńgimelesetin bolǵan eken.
Roza (esimi ózgertilgen) turmysy jaqsy otbasynda tárbıelengen. Ol «defektolog-logoped» mamandyǵy boıynsha joǵary bilim alyp, eki jyl kóleminde Qaskeleńde jumys istegen. Al ýnıversıtette oqyp júrgende Almaty qalasyndaǵy ápkesiniń úıinde turyp júripti.
Turmysqa arý 2014 jyly 23 jasynda shyqqan eken. Al onyń Tarazdyq kúıeýi Ǵanı (esimi ózgertilgen) ózinen bir jas qana úlken bolǵan.
Rozanyń jaqyndary jigitti múlde tanymapty. Olar Ǵanıdy tek bir-eki ret qana kórgen eken.
Olardyń sózinshe, Ǵanı kámelettik jasqa tolmaǵan kezde adam óltirdi dep aıyptalyp, alty jylǵa sottalǵan eken. Alaıda, bul málimetterdi týystary kóp ýaqyttan soń ǵana estipti.
Jas otbasy toıdan keıin Almatyda turýdy josparlaǵan. Sondaı-aq, olar osy ýaqytta soǵys isteri júrip jatqan aımaqqa ketýdi maqsat tutqan kórinedi.
Týystary qyzdarymen sońǵy ret 2015 jyldyń 18 tamyz kúni sóılesipti. Anasy telefonmen olardyń jolda ketip bara jatqandaryn estigen eken. Bul ýaqytta olar Qyrǵyzstanǵa ketip, artynsha Týrkııa men Sırııaǵa attanypty. Odan keıin baılanys tek áleýmettik jeli arqyly bolǵan. Al ýaqyt óte jelimen de baılanysý múmkin bolmaı qalypty.
«Ol bizdiń qyzymyzdy aldap alyp shyqty. Ol únemi ótirik aıtatyn», — dedi qyzdyń anasy.
2018 jyldyń naýryz aıynda jelide Rozanyń atynan Ǵanı jazyp, qyzdarynyń tutqynda ekenin jetkizgen. Ony bosatý úshin 6 myń dollar (2,2 mıllıon) qajet ekenin de aıtypty.
Onyń aıtýynsha, Sırııadaǵy jarylystan keıin Ǵanıdyń anasy, Roza men qyzy Týrkııaǵa jiberilipti. Alaıda jolda olardy kúrtter tutqynǵa alyp, quldyqqa salyp jatqan kórinedi.
Syrtqy ister mınıstrliginen qazaqstandyq qyzdyń týystary osy jyldyń shilde aıynda kómek suraǵan. Qyzdyń qazirgi meken-jaıy anyq bolmasa da, mınıstrlik bul shaǵymdy qabyldapty.
Januıa anasy men qyzyn Qazaqstanǵa qaıta ákelýdiń joldary tabylaryna senip otyr, dep habarlaıdy NUR.kz


text:
TDUmaksat
Türkmenistanyň Halk maslahatynyň 1-nji mejlisi geçirildi
Berkarar döwletimiziň bagtyýarlyk döwründe hormatly Prezidentimiziň taýsyz tagallalary netijesinde Garaşsyz baky Bitarap Türkmenistan döwletimiz bedew bady bilen öňe barýar. Toýlary-toýa ulaşýan Türkmenistan diýarymyzda şanly Garaşsyzlygymyzyň 27 ýyllyk toýunyň giňden bellenilýän günlerinde paýtagtymyz Aşgabat şäheriniň Ruhyýet köşgünde hormatly Pr...
1-nji sentýabr - Bilimler we talyp ýaşlar güni
Ýurdumyzyň döwrebap ylym we bilim ulgamy Berkarar döwletimiziň bagtyýarlyk döwrüniň döredijilik güýjüniň binýadyna deňelýär. Her ýylyň 1-nji sentýabrynda milli baýramlarymyzyň senenamasy boýunça ýurdumyzda Bilimler we talyp ýaşlar güni uly dabaralara beslenip, ýokary ruhubelentlikde bellenip geçilýär. Şol gün ýurdumyzyň dürli künjeklerinde döwrebap...
«Awaza» milli dynç alyş zolagynda täze akwopark açyldy
Türkmenistanlylar gojaman Hazaryñ türkmen kenaryna ýurduñ iñ ajaýyp künjekleriniñ biri hökmünde garap, tomus paslyny bu ýerde geçirmegi göwnemakul bilýärler. Her ýyl tomus möwsüminde bu ýere dynç alýanlaryñ müñlerçesi gelýär. Awazada dynç almak, şol sanda maşgala bolup dynç almak üçin ähli şertleriñ we hyzmatlaryñ ýokary derejesi ýylyñ bütin dowamy...
Il saglygy – ýurt baýlygy
Halkyň saglyk ýagdaýy ýurduň abadançylygyň iň möhüm görkezijileriň biri hasaplanýar. Sagdyn adam jemgyýetiň gymmatly baýlygy. Döwlet maksatnamasyny durmuşa geçirmekde esasy mesele halkyň saglygyny goramakdan ybarat. Oňa durmuş ykdysady lukmançylyk çäreleriň toplumy degişli bolup bu meseläniň esasy – keseliň öňüni almakdan, adamlaryň saglygyny gorap...
Bilimiň çeşmesi – kitaphana ulgamy döwrebaplaşdyrylýar
Ýaş nesliň döwrebap kemala gelmegine laýyk getirilýän milli bilim ulgamyny düýpli özgertmegiň ýolundaky ajaýyp başlangyçlar her bir raýatyň bagtyýar şu gününe bolan guwanjyny we ýagty ertirine ynamyny güýçlendirýär, ýurdumyzyň gülläp ösmeginiň hatyrasyna jan aýaman zähmet çekmäge, okamaga, ýaşamaga, gurmaga, döretmäge ylhamlandyrýar.
Döwlet...
Bilimli nesil-kuwwatly Watan
Sanlyja ýyllarda kämil enjamlar bilen üpjün edilen häzirki zaman bilim ojaklarynyň köp sanlysy gurlup, ulanmaga berildi. Ozaldan bar bolan mekdepleriň durkuny düýpli täzelemek, olary täzeden enjamlaşdyrmak işleri hem üstünlikli dowam edýär. Şeýle üns-alada okuw-terbiýeçilik işlerini netijeli ýola goýmaga giň mümkinçilik berýär.
Ýurdumyzyň bi...
Paýtagtymyzyň ýaşaýjylary üçin edilýän öňden görjilikli aladalar
Şu günki günler Aşgabat şäherini abadanlaşdyrmak maksatly geçirilýan işleriň dowamynda, paýtagt şähermiziň A.Nyýazow şaýoly bilen Galkynyş köçesiniň aralygynda Türkmenbaşy şaýolynyň gündogar böleginde ýerleşýan ýaşaýyş jaýlarynyň arhytektura gurluşynyp könelendigi we şäheriň gözelligine kybapdaş dälligi bilen baglanşykly, ol jaýlar sökülip ýaşaýjyl...
Azyk bolçulygy ugrunda
Her bir güni ýokary üstünliklere beslenýän Berkarar döwletimiziñ bagtyýarlyk döwründe ata Watanymyzyñ ykdysady kuwwatyny artdyrmak, halkymyzyñ abadançylygyny pugtalandyrmak hormatly Prezidentimiz Gurbanguly Berdimuhamedowyñ öñdengörüjilikli döwlet syýasatynyñ baş ugrudyr. Türkmenistanyñ Ministrler Kabinetiniñ 2018-nji ýylyñ alty aýynda ýurdumyzy du...
Saglygym-baş baýlygym.
Türkmen halky saglygy baş baýlygy hasaplap,”Saglygym-baş baýlygym” diýen atalar sözüni döredipdir. Saglyk adamyň ýaşaýşynyň esasy özeni bolup durýar.Adamzat nesli döräli bäri saglyk,sagdyn ýaşaýyş meseleleri ynsanlaryň üns merkezinde bolupdyr.Hut şonuň üçin-de nesil saglygy baradakymeselä türkmen halky örän eserdeň garapdyr.Öz köklerini gadymyýetiň...
Ýüpek göwünli türkmen
Kitap okamagyň her bir adama zerurlygy goja taryhda-da, şu günlerimizde-de subudyny tapan hakykat. Ata-babalarymyz kitabyň manysyny tirip okapdyr. Kitaplardaky paýhaslary durmuşda giňden peýdalanypdyrlar. Many tirmek, elbetde, akyl goruňy baýlaşdyrmakdan ybaratdyr. Adam öz durmuşyny dogry dolandyrmakda kitaba bil baglap biler. Çünki kitabyň sahypal...
Sungata siňen zehin
Dokuz onlugy tegelän bagşy, sazanda hem şahyr Nurmuhammet Garlyýewiň ömür ýoly hakynda oýlananyňda, şahyr Berdinazar Hudaýnazarowyň:
«Adam bahar bolup inýär jahana,
Soňra tomus bolup taplanýar kem-kem...»
diýen setirleri biygtyýar seriňe dolýar.
Ömrüň manysy... Ynsan balasy dünýä inen gününden onuň ömür ýoly, ömür kitab...
Medeniýet –milletiň kalby
Milli medeniýetimizi, sungatymyzy döwrebap ösdürmek we dünýä ýaýmak babatda alnyp barylýan işler biziň her birimizi täze üstünliklere ruhlandyrýar. Türkmenistan döwletimiz özüniň aýdym-saz, kino, şekillendriş sungaty bilen, şeýle-de folklor eserleri, ajaýyp binagärligi, behişdi bedewleri, zergärçiligi, halyçylygy, nakgaşçylygy we külalçylygy bilen...
Awaza-bagtly çagalygyň mekanydyr
Hususy habarçymyz Awaza Milli syýahatçylyk zolagyndaky “Daýanç” sagaldyş we dynç alyş merkeziniň guramaçylyk we medeni köpçülik bölüminiň hünärmeni Jumageldiýewa Ogulgerek bilen söhbetdeş boldy.
Türkmenistanda adam barada edilýän alada ilkinji nobatda duryp, saglygy dikeltmek we berkitmek ýurdymyzyň saglyk syýasatynyň özenini düzýar. Awaza m...
Banklaryň kart ulgamy
Dünýä ykdysady giňişligine birleşmegiň häzirki zaman ýagdaýy Türkmenistanyň karz-pul bazarynyň ösüşine uly itergi berdi we milli hasaplaşyk töleg işini amala aşyrmagyň usullaryna uly täsir etdi. Kart önümleriniň ornaşdyrylmagy bazar subýektleriniň pul akymynyň hereketini kämilleşdirmeklige ýardam edýän ýagdaýyň iň bir progressiw esasyny düzýär. Müş...
Sagdyn durmuş ýörelgesi-nesilleriň aladasy
«Saglyk» Döwlet maksatnamasynyň üstünlikli durmuşa geçirilmegi bilen baglylykda, bu günki gün ýurdumyzda temmäki önümlerine garşy göreş barlyşyksyz alnyp barylýar. Şu ýörelgeleri eýermek bilen, Türkmenistan 2011-nji ýylyň martynda ilkinjileriniň biri bolup Bütindünýä Saglygy Goraýyş Guramasynyň (BSGG) temmäkä garşy göreş boýunça Çarçuwaly konwensiý...
Welosiped sportuny wagyz etmekde Türkmenistanyň tejribesi Ginnesiň rekordlar kitabynda
Ilkinji gezek bellenilýän Bütindünýä welosiped gününiň öňüsyrasynda, 1-nji iýunda döwlet Baştutanynyň tabşyrygy boýunça Sport we ýaşlar syýasaty ministrligi tarapyndan paýtagtymyzdaky köpugurly “Aşgabat” stadionynda welosport boýunça köpçülikleýin türgenleşik sapagy geçirildi, ony Ginnesiň rekordlar kitabynyň wekilleri welosport boýunça dünýäde gur...
Türkmenistanyň Prezidentiniň adyna Welosipedçileriň halkara bileleşiginiň prezidentinden gutlag haty gelip gowuşdy
Onuň Alyhezreti,
Türkmenistanyň Prezidenti
jenap Gurbanguly Berdimuhamedowa
Siziň Alyhezretiňiz,
Welosipedçileriň halkara bileleşiginiň (UCI) adyndan Türkmenistany Bütindünýä welosiped gününi geçirmek baradaky başlangyçda eýeleýän öňdebaryjy orny bilen gutlaýaryn hem-de 3-nji iýuny Bütindünýä welosiped güni diýip yglan...
Bütündünýä welosped güni Hazaryň kenarynda şowhunly bellenildi
Biziň hususy habarçymyz Türkmenbaşy şäheriniň 1-nji sport mekdebiniň sportuň dzýudo görnüşi boýunça tälimçisi Hydyrow Atajan bilen söhbetdeş boldy.
Bu günki günde, ýurdumyzyň alyp barýan parahat söýüjilikli içeri we daşary syýasatyny dünýä jemgyýetçiligi goldaýar. Ýagny häzirki wagtda Türkmenistan dünýäniň 150-den gowrak döwletleri bilen dip...
Gül diýarda bagtyýar siz çagalar
Biziň hususy habarçymyz TDP-nyň Türkmenbaşy şäher komitetiniň başlygy Bibiaýşa Saparowa bilen söhbetdeş boldy.
Gül-güläleksiz ýazy aýdym-sazsyz toýy göz öňüne getirip bolmaýşy ýaly ýaşaýşy, bagty çagasyz göz öňüne getirmek, durmuşyň lezzetini çagasyz duýmak asla mümkin däl. Her ýylyň 1-nji iýuny çagalary goramagyň Halkara güni hökmünde belle...
Nury Halmämmedowa bagyşlanjak festiwalyň senesi belli edildi
Şu ýylyň 18 — 21-nji iýuny aralygynda Aşgabat şäherinde «Nury Halmämmedowyň sazy — döwürleriň öçmejek mukamy» atly festiwal geçiriler. Bu festiwal görnükli türkmen kompozitorynyň 80 ýyllyk ýubileýine bagyşlanar.
Umuman, Nury Halmämmedowyň ýubileýi mynasybetli dabaralar halkara derejesinde geçirilýär. Ýakynda kompozitoryň bilim ojagy bolan Ru...
Türkmen halysy – gözelligiň nusgasydyr
Türkmen halky özüniň milli gymmatlyklaryny başynyň täji saýýar. Şolaryň hatarynda ene-mamalarymyzyň yhlas paýhasyndan, mähir-muhabbetinden dörän haly önümçiligi asyrlar dowamynda nesilden-nesle geçip her eýýamda öz döwründen gürrüň berýän nagyşlar bilen baýlaşyp, deňi-taýy bolmadyk ajaýyp sungata öwrülip barýar. Ol özüniň ajaýyplygy hem-de inçe sen...
Galla oragyna batly gadamlar
“Supradaky nan-aýdym hem mukam” diýip, mukaddes çörege egsilmez söýgi bilen garaýan halkymyzyň duz-tagama bolan hormatyny galla bolçulygyny döredýän zähmetkeş babadaýhanlara goýýan hormatyndan, mukaddes çörege bolan çäksiz sarpasyndan gaýdýan gözbaşdyr.
Altyn güýzde “Bir dänäm müňlesin” diýip ak sakgal gojalarymyzyň “Bissimillasy” bi...
TÜRKMEN ÝAŞLARY - HALKARA OLIMPIADANYŇ ÝEŇIJILERI
2018-nji ýylyň maý aýynyň 21-27-si aralygynda Hindistan Respublikasynyň Deli şäherinde biologiýa, himiýa, fizika, matematika dersleri boýunça 7-nji Halkara Amity olimpiadasy geçirildi. Bu bäsleşige jemi 13 döwletden: Hindistan Respublikasy, Owganystan Yslam Respublikasy, Gazagystan Respublikasy, Täjigistan Respublikasy, Gyrgyzystan Respublikasy...
Türkmen halysynyň we dokma senagatynyň işgärleriniň gününiň hormatyna dabaralar
Ýurdumyzda şanly sene — Türkmen halysynyň we dokma senagatynyň işgärleriniň güni giňden hem-de dabaraly bellenilýär. Halkymyzyň özboluşly däplerinden başlanýan haly we dokma işiniň ussatlaryny sylaglamak dabaralary pudagyň işgärlerine çuňňur hormat-sarpanyň nyşanyna öwrüldi, çünki olaryň zehini hem-de joşguny bilen ata-babalarymyzyň özboluşly meden...
Bagtyýar geljege ýagty ýol
Berkarar döwletiň bagtyýarlyk döwrüniň ýaş nesilleriniň soňky jaň dabarasy her ýylyň maý aýynyň 25-inde ajaýyp şäherimiz Aşgabat şäheriniň güni bilen bile bellenilýär. “Türkmenistan-Beýik Ýüpek ýolunyň ýüregi” diýlip yglan edilen ýylda şu mynasyp at bilen geçiriljek soňky jaň dabarasy uly baýramçylyk hökmünde ähli bilim ojaklarynda dabaralanýar.<...


text:
chagalygym turkmenistanyn SSSR-in ichindaki vagta gabat gelya.sssr dargan dovrunde 11 yashymdadym,son ekonomiki krizis bolup,mashgalamyzda finans kynchylyklar sebaplimi,bilmedim,tiz ulaldym; chagalyk dovrumin zatlary:3 kopuklik gazly suvlar,ichi tokga-tokga buzly buzgaymaklar,birinji may paradlary,mekdep kanikullarynda gidyan pionerlagerlerimiz,chagalar uchin gorkezilyan filmler(\"Gostya iz budushego\";\"Priklyucheniye Vasichkina i Petrova\",etc),sabyrsyzlyk bilen Luna parka(attraksionlar)garashyanymyz, oktyabryatlyga,sonam pionerlige kabul edishleri...komsomollyga yetishmedim:) shu zatlary yatlasam birhili nostalgiya bolyan; sizin chagalygynyzy nameler yatladya?
Chagalykdan yatlamalar...
Köneler, cendrillon tarapyndan 11 years ago
-
shahyr
11 years ago
- Menem şol zatlardan käbirlerine ýetişip galdym. 1-nji maýda parada gidişimiz, menin ejem kakam mugallymdy, şolara mekdepden sowgat berilýädi menem şol sowgatlarda bu gezek näme bolarka diýip garaşýadym 1-nji maýlarda. Meniň 1-nji maýda düşen suratlaryma bar welin öýde bolanda goýardym.
Birem çagalyk diýlende 1-nji klasda \"harplyk\" baýramynda okan goşgym ýadyma düşýä. Goşgynyň ady \"Beýik Lenin\". Şumat ursalaram okamazdym şol goşgyny. İň öňde duruzyp okadypdylar. Şol döwürler Lenini men adatdan daşary jadygöý adam öýtýädim. Sebäbi şeýle düşündürýärdiler bize mekdepde, kitaplarda.
Kiçikge wagtym öýümüzüň ýanynda çigit satýan garry ors aýal bardy. Men bir gezek kööp pul äkidip ullakan paketde çigit satyn alypdym we öýdäkiler gygyrypdy şonda maňa.
Şuwagtlykça çagalyk döwrümden şular ýadyma düşýä.
-
agajanh
11 years ago
- browseri açdymda \"talyplar.com\" diýip ýazdym.
- çagalyk döwrüm
-
shahyr
11 years ago
browseri açdymda \"talyplar.com\" diýip ýazdym.Hahaha. Aý inimaý öldürýäňeý sen.
-
MuhaciR
11 years ago
- ay mena çagalykdan yatlajak dine PREZIDENTSKIY PARTA diyen zat :)
-
cendrillon
11 years ago
- hehe,shahyr,kop chigit satyn alanyma oydakiler gygyrypdy diyyamin? :)))
men yadyma dushya birinji klasda vagtym,bir manada gidip 20 sany shar alanym:)) manada gygyrypdylar \"shuncha shary name etjek\" diyip,sebabi bir hepdelik naharhana uchin berilen puldy:))
shol vagtlar shar hem-de sakyc(jevachka) men uchin in govy zatlardy :)
-
diwana
11 years ago
- baa, gowudygyny.
menem ors dowrunden bir bolek datdym. yone pioner bolmaga yetismedim. yadyma dushyar, gyzyl galstuk alypdylar yorite shon ucin. yone nesip etmedi, soyuz dagady. shony we lenin ordenleri epesli dowur yygnap saklapdyryn.
presidentski parta dowri bolsa menden sonrak chykdy, shondan onam gormedim. garaz sholaryn arasynda bir yerlerde boldy bizinki.
kicikam menem kop goshgy aydypdym bayramlarda. meselem birinin bashy yadymda:
belaya beryoza
pod moim oknom... yzy yadyma dusenok.
ay bashlangyc mekdep we ondan onragi barada gaty kan yatlama bardyr welin, hemmesini yazyp oturmaly.
chagalygym hakda bir uzyn yazgy goysammykam diyip pikir edyan welin, gaty uzynlay,cekinyan.
-
mc_merw
10 years ago
- Hemme jigiler doganlar bolup 8 marta çenli enem üçin surat çekýädik, öz aramyzda ýaryşýadyk \"kimiňki has gowy\". Indi bolsa 8 martda ejeme jaň edip gutlaýan welin şol günden habary hem ýok.
-
onki_el_mariachi
10 years ago
- 3 yaşymda yarym lt içen aragymy tutup bilman 1 hepde töweregi özümi bilmanyatyşymdan sonky wakalar:(
öyden gaçyp gidişim we ejemin meni görüp çaşyşy:(
sapakdan son uly gyzlar bn volleybol oynaşymyz
gumda maşyn maşyn oynayşym
suw sepişdigki oynayşymyz:(
20 köpüge gatyk alyşymyz:(
sadikdaki ilkinji aşyk bolan gyzym:(
-
Farabi
10 years ago
- Lenin baba
-
cendrillon
10 years ago
- onki el-maryachi,nickin uytgeshik:)) a hazir name,el_maryachi dalmi?:)
seni uch yashynda yarym litr arak ichmage goyyan kima?ya gizlenip ichdinmi? gaty okde ekenin,uch yashyndaky chaga mena arak dadyp gorup,govy gorman ichmezmika diysem,yarym litrini zalp edayipsina:))
-
cendrillon
10 years ago
- shu lenin baba-da chagalygymyn ayrylmaz bolegi:
lenin babam doguldy
yaz aprel ayinda,
yzy namedi bilemok:)))
birinji klasda vagtym,lenin oldi yone baky diyip yazylgydy okuv kitaplarynda,shona chaga logikam hich dushunip bilmeyadi:)) olen adamyn nadip baky-diri bolyanyna:)
lenin dine bashlige okapdyr,menem lenin boljak diyip dortluk alsam aglayadym:))
ulalyp,okuvy gutaran vagtymam alan bashlik bahalaryn dal-de,yokarrak-da oturan garyndashyn has vajyp bolyan dovre gabat geldi...
-
Harmandali
10 years ago
- Mena SSSR dowrunden yekejejigem yatlamam yok :((( Mekdepde men Ž harpa goshgy aydypdym arasynda Žrafa diyen sozun barlyga yazyma dushya :)))
Haa 40 manada ochyra durup jan wagty marojna alyadyk her gezegem sapaga gija galyp gelyadik :))
-
Harmandali
10 years ago
- Mena SSSR dowrunden yekejejigem yatlamam yok :((( Mekdepde men Ž harpa goshgy aydypdym arasynda Žrafa diyen sozun barlyga yazyma dushya :)))
Haa 40 manada ochyra durup jan wagty marojna alyadyk her gezegem sapaga gija galyp gelyadik :))
-
Achilles
10 years ago
gowy teme achypsynay tuweleme...cendrillon shol jevachka diyyanin dashynda\"Sakgyc\" yazylgy sary renklisimi ya-da \" Rezinka\" yazylgyly achyk gyzyl renklimi?? :))
Menem Pioner bolub-a yetishdim...yone sonuna yetishmedim...Ay chagakam yashayardymlay men...Ay oyun korpesi sen bolma..:)) Hezil edyardim..Yadyma dushyar bir sapar Sadige gitjek dal diyip aglanym..bilemok name uchindigini yone gidesim gelman kochamizin ol ujuna chenli gachypdym ejem dagydan :)) Ha yene bir zat yadyma dushyar sho wagdam budushiy BABNIK boljagym belli ekenay menin...Bir sapar kakam sorayar name uchin 2 yassyk goyup yatyan...men jogabym namedir oydyaniz??...\" Ay kaka agsham gije heleyim gelyar,,,shona diyip ayryp goyyan-lay\" :))) Nirede kella gelyar on yaly zat menem hayran...
Hawa,birem yadyma dushyar \"ВИДЕО САЛОНларда\" kino gormage gidyanim...Agam 1 rubl berip PROGRAMMA almaga ugradyardy...
Eh chagalyk chagalyk...Eger beyle boljagyny bilsedim hich ulalmak islemezdim men-a...
-
batyr
10 years ago
- Öňki dövür birhili çagalar üçin has gizikli yali. Bäş köpüge gati prýannik(akköke) alip iýýädik.
İn gizikli yeri üyşüp oyun oynamak ve çagalar üçin görkezilyan programmalari görmek.
Tomus yüzümin renki üygeyança suva düşyadik. Özem bulandik suv. Şonda da cokrama gizginda öyden gaçip gidyadik.
Yöne käşgä hemmesi şeyle gizikli bolsa. Bir brigadanin hemme aynalarini dövüpdik. Tutuş mekdebe iş bolupdik. Direktor erbet käýäpdi. Gati erbet gorkupdim.
Esasanam pionerlige alanlarinda ilki başda begenip guş bolup uçupdim.galstugi hemme kişä görkezcek bolyadim. Bir aý geçenden soň bizaram bolyan velin.
-
cendrillon
10 years ago
cendrillon shol jevachka diyyanin dashynda\"Sakgyc\" yazylgy sary renklisimi ya-da \" Rezinka\" yazylgyly achyk gyzyl renklimi?? :))
achilles,haaaaas kichi vagtyma sovetskiy sakgych,dortkunjek,sary kagyzly,yuzunde \"jevatelnaya rezinka\" diyip yazylgydy,magazinlerde 15 kopukden satylyady,bir kefir chuyshe-de magazinde 15 kopukden alynyady,magazine sakgych gelse oyde kefir chuyshe goyman akidip \"jevachka\" chalshyp gelyadim:)))
biraz sonrak \"Bubblegum\" diyip bashgasy chykdy,nirden geldi bilemok,ullakan chishirip bolyady,yadymda:))
ondan has sonragam turklerden gelen sakgychlardan doldy bazarlar,ichi her durli nakleykaly,\"love is\"-ysy govudy; ondan sonragam \"stimorol\"-lar geldi;hazir name bilemok:))
P.S. gaty mohum yazgydyr,sakgychyn taryhy barada:))))))))
-
shahyr
10 years ago
sonragam \"stimorol\"-lar geldi;hazir name bilemok:))Sen gaýdansoň başga gelmedi. Şol stimorol bilen orbit bar.
Sen bombibom döwründen nirdedin? gawunyn ysy gelyan sakgyçlar. Önler sakgyjyn basyndaky suyjini halayadym. Hazir yuregimi bulaya. Şekersiz sakgyç çeýneýän.
-
Achilles
10 years ago
- hehehe... bul-a Sakgyc blogyna uytgap baryar :))
hawa Orbitdir dirol cheyneyan kan...yone Stimorol cheynemek bir ayrijalyk...uytgeshiklik...koroche hemme kishi stimorol chenanok-da shon uchin men stimorol cheyneyan :))
-
malik
10 years ago
- hmm
men tanayan bir oglanym bar stimorol ceyneyan.sen bolayma şool !!??
-
agash55
10 years ago
- men chaga dalde biraz ulkanrak günlerim yadymada düshyar. Agam bn ava gidyadik gaty hezil bolyaday sülgn avlap iymek.....
-
agash55
10 years ago
- Çaga vagtlarym sygyr bakyadyk govaçalykda brgadyr kovalapdy bir gün hali hazirlerem oba gitsem o günler gaydyp gelayjek yaly bolup durlay.............................. Türklera Hey gidi güzel günler diyyaler beyle yatlamalarda
-
Achilles
10 years ago
- malik eger shol diyyanin boy-syratlylyja,,,uzyn boyly,,,oz diyenli,,,gopbam :)),,,ulumsy,,,....we ş.m.
oglan bolsa onda mendirin shol :-))
-
cendrillon
10 years ago
malik eger shol diyyanin boy-syratlylyja,,,uzyn boyly,,,oz diyenli,,,gopbam :)),,,ulumsy,,,....we ş.m.
oglan bolsa onda mendirin shol :-))
achilles,ozune kavagtlar hay-kush diyip goy,nartsisse(gul) ovrulyan tizlikde:)))
-
Achilles
10 years ago
- hawalay aytmasana \"shemshat:)) shemshat diyemde bu bir sheyle toslama at...
-
garabekewul
9 years ago
lenin babam doguldy
yaz aprel ayinda,
yzy namedi bilemok:)
cendrillon
shu goshgyny men bir gezek aydyp tas mugallymdan tayak iyipdim:) ine sheylerak:
"lenin babam doguldy,
mart aprel ayynda,
bokjekleyar oynayar,
gok otjagaz cheyneyar":)
-
garabekewul
9 years ago
achilles,haaaaas kichi vagtyma sovetskiy sakgych,dortkunjek,sary kagyzly,yuzunde "jevatelnaya rezinka" diyip yazylgydy,magazinlerde 15 kopukden satylyady,bir kefir chuyshe-de magazinde 15 kopukden alynyady,magazine sakgych gelse oyde kefir chuyshe goyman akidip "jevachka" chalshyp gelyadim
biraz sonrak "Bubblegum" diyip bashgasy chykdy,nirden geldi bilemok,ullakan chishirip bolyady,yadymda
ondan has sonragam turklerden gelen sakgychlardan doldy bazarlar,ichi her durli nakleykaly,"love is"-ysy govudy; ondan sonragam "stimorol"-lar geldi;hazir name bilemok
P.S. gaty mohum yazgydyr,sakgychyn taryhy barada)))))
cendrillon | 2007-11-22 00:34:01
birem turbo diyen sakguch bardy. icinden mashyn suratlary chykyardy. hacan gorsen oglanlar bolup,sakgyjyn icinden cykan suratlary oynap yoryadik, sakychlar bolsa gulagymyzyn yeňsesine yapyshdyrylgyr:)
-
Maxat
9 years ago
- menem oktabryat bolupdym, pionerem ya bolduk ya-da bolmadyk)), ot(kostyor) yakylyady ploşadkada yyldyz şekilinin içinde, birinji klasda zatda lagerler bardy, önde deprekçiler tüydükçiler saz çalyp mekdepden çykyp stroy bolup ala-goh bolup naharhana giderdik, kölegede palçyk oynaşşymyz maşyn zat yasap, wojjatylarymyz bardy,
bulam şol waglan goşgysy
my wesyolyýe rebyata
naşa imya oktryabryata
my ne lyubim lişnih slow
bud gatow wsegda gatow
-
Maxat
9 years ago
- oktabryata*
-
Maxat
9 years ago
hawalay aytmasana "shemshat shemshat diyemde bu bir sheyle toslama at...2-3 gezek okamda zordan düşündimlay, bizam pikir edinhow yazanyzda))
Achilles
-
cendrillon
9 years ago
- shu gezek tm-a baramda ol "dyushes" gazly suva gelen bela boldum;on sholara "buratino" limonad diyip satyadylar;
ichyan velin chagalygyn goz onunden gechya;
-
garagum
9 years ago
shu goshgyny men bir gezek aydyp tas mugallymdan tayak iyipdim ine sheylerak:
"lenin babam doguldy,
mart aprel ayynda,
bokjekleyar oynayar,
gok otjagaz cheyneyar"
garabekewul | 2008-12-15 09:02:07
gülüp hezil etdim :)
-
gunça
9 years ago
- çagalar hany yatar wagtynyz bolmadymy sizin.eter artyk erli erinize geçin.giç boldy
-
daKING
9 years ago
- mena zombiler yaly indi gije bn gundizin yerini uytgetdim
-
gunça
9 years ago
- şu erdakiler hemmesi zombi bolaymasa.menem şon yaly
-
usher
9 years ago
- name sizze gije bolsodo basga yerde gunniz bolup bilenokmai ya sizinki uytgesik yurtmai????
-
daKING
9 years ago
- ashgabat sagat dandan 4:20
-
gunça
9 years ago
- sagadyn öna gidyar 04-10
-
gunça
9 years ago
- hemmä yalkymly slm. yatar wagtym dawno boldy. görüşüris
-
daKING
9 years ago
- daway onda yat.men hüwdü aydyp bererin
-
chopan
9 years ago
- govi yatlamalariniz bar bolsa yazalin!
-
hakykat1
9 years ago
- men chagalygyma gorer yaly dal,hich hili gowuluk yok yazyp oturmalyn onda.
-
Adybeg
9 years ago
oktyabryatlyga,sonam pionerlige kabul edishleri...komsomollyga yetishmedim
shu zatlary yatlasam birhili nostalgiya bolyan;
sizin chagalygynyzy nameler yatladya?
* cendrillon
* 42 jogap
* 739 okalan
* 2007-10-21 22:51:35
dogry diyyanay dost menem şol piner bolyp bilman doganymyn pioner bolyşyny bir gün menem boljak diyip höwes bilen seredenem entagem yadymdan çykaryp bilemok.
son okuwa başlanymda büfetden koşik alyp iyyadin entegem yatlayan şol koşiklary :D
wiyyy birem bizin magazynyn yanynda morojniy satyan ermeni dayza bardy, tüeleme 120 kilolyk dayza flayaga dan eli bilenjik alyp beryada buz gaymady, ay name ozu yaly barmaklaram dayav göni bir uruşda bir gysym morojne alyar dy :D
-
Adybeg
9 years ago
soň daýzaň elini ýalaýana dälsiňiz!?
p.s: cendrillon gyz maşgala
ойланма | 2009-06-20 01:30:50
agam sen özüne seret mena dayzan elini yalamok dym :D ...
kilka balyklara aga bol arasynda pirana bar bolaymasyn :D
-
dereksiz
9 years ago
- hahaha oylanma aga kasoydan tutdurypsynow.....
-
dereksiz
9 years ago
- shu bagshyn 44 albomuny inetden nirden tapyp bolyanyny aytsanyzla....gaty gozleyan.....


text: Futbol boýunça Türkmenistanyň Kubogy ýaryşynda çärýek finalyň 1-nji duşuşyklary oýnaldy. 3 oýun deňlikde gutaran bolsa, 1 duşuşykda ýer eýeleri uly hasaply ýeňiş gazandy. “Altyn asyr” topary deslapky tapgyryň ýeňijisi “Balkany” 5–0 hasabynda ýeňip, ýarym finala çykmak ugrunda uly mümkinçilige eýe boldy. 1-nji ýarymda 4 gol geçiren aragatnaşykçylaryň pökgülerini Mekan Saparow (14, 29), Wahyt Orazsähedow (17 p, 45) hem-de Mihail Titow (76) derwezä girizdi. “Aşgabat” bilen “Ahalyň” arasyndaky duşuşyk 2–2 deňlikde tamamlandy. Ýer eýeleriniň adyndan Azady Annadurdyýew (11) bilen Boris Iwanow (61), myhmanlardan Guwanç Abylow (6) bilen Didar Durdyýew (85) tapawutlandy. 1–1 hasabynda deňlikde gutaran “Şagadam” bilen “Köpetdagyň” arasyndaky oýunda ilkinji bolup, paýtagtlylar hasaby açdy. Pirmyrat Gazakowyň 4-nji minutdaky goluna kenarýaka şäheriniň futbolçylaryndan Hydyr Ýakubow 15-nji minutda jogap berdi. Şeýle hasap bilen tamamlanan Mary welaýat derbisinde-de gollaryň ikisi-de 1-nji ýarymda tora girizildi. 22-nji minutda “Merwden” Begenç Alamow, 39-njy minutda bolsa “Energetikden” Alibek Abydrahmanow tapawutlandy. Çärýek finalyň jogap oýunlary 14-nji awgustda oýnalar.


text:
ABŞ-nyň prezidenti Donald Tramp CIA-iniň, Merkezi aňtaw gullugynyň Länglidäki, Wirjiniadaky baş edarasyna baryp, ol ýerdäki 400 çemesi işgäre öz goldawyny wada berdi we"Men 1,000 prosent siz bilen" diýdi.
Trampyň 21-nji ýanwarda, özüniň birinji doly iş gününde aýdan sözleri onuň ABŞ-nyň aňtaw jemagaty bilen aralykdaky haýaty bejermek synanşygy hökmünde görüldi.
Tramp ABŞ-nyň aňtaw gulluklarynyň Orsýetiň oňa amerikan saýlawlarynda ýeňiş gazanmaga kömekleşmäge synanyşandygy baradaky hasabatyny il ortalaýyn ret edipdi.
Şeýle-de Tramp, geçen hepde Kremliň Trampyň Moskwa sapary mahalynda toplandygy aýdylan tassyklanmadyk kiçeldiji maglumatlary barada çykan metbugat habarlaryndan soň, Merkezi aňtaw gullugyny berk tankyt edipdi.
Tramp «aňtaw agentliklerini» «galp habarlaryň» jemgyýetçilige «syzyp çykmagynda» günäledi we «Biz nasistik Germaniýada ýaşaýarysmy?» diýip sorady.
Emma ol 21-nji ýanwarda Merkezi aňtaw gullugynyň işgärlerine olaryň hakykatdanam aýratyn we haýran galmaly adamlardygyny, «özüniň olaryň arkasynda durýandygyny» aýtdy.
Şeýle-de Tramp özüniň metbugat bilen söweş gurýandygyny, ýer ýüzündäki iň ýalançy adamlaryň žurnalistleriň arasyndadygyny aýtdy.
Tramp Merkezi aňtaw gullugy üçin baş wezipäniň «Yslam döwleti» terrorçy toparyna garşy göreş bolmalydygyny, «radikal yslam terrorçylygynyň» ýok edilmelidigini aýtdy.


text:
Sagdyn we ruhy taýdan güýçli çagalary terbiýelemek üçin ähli şertleri döretmek meselesini Türkmenistanyň Hormatly Prezidenti özüniň üns merkezinde saklaýar. Bu gün ýurdumyzda häzirki zaman trenažor zaly, meýdançaly, basseýin we ş.m. bilen üpjün edilen okuw merkezleri we sport toplumlary gurulyp ulanmaga berilýär. Çagalaryň dynç alyş merkezlerinde çagalaryň işjeň dynç almagy üçin ähli şertler döredilen. Uly adamlaryň, ata-eneleriň ünsüni ösüp gelýän nesli terbiýelemäge gönükdirilen dürli çäreler gurnalyp geçirilýär.
Her ýylyň 1-nji iýuny Türkmеnistanda Bütindünýä Halkara çagalary goramak güni giňden bellenilýär. Göz-guwanjymyz, ýagty ertirimiz bolan çagalaryň baýramçylygy her bir ata-ene üçin şatlykly baýramdyr. Türkmenistanyň Gyzyl Ýarymaý Milli jemgyýeti hem bu gün ýurdumyzyň ähli künjeginde çagalaryň arasynda baýramçylyk çärelerini geçirdiler. Şol sanda, Türkmenistanyň Gyzyl Ýarymaý Milli jemgyýetiniň merkezi edarasynyň işgärleri we meýletinçileri bu gün, Aşgabat şäheriniň saglygy dikeldiş okuw terbiýeçilik toplumynda terbiýelenýän, okaýan çagalara we Onkologiýa ylmy-kliniki merkezinde, Enäniň we çaganyň saglygyny goraýyş ylmy-kliniki merkeziniň “Çaga gematologiýa ylmy kliniki bölüminde”, “Çagalaryň ösüşi we irki dikeldiş bölüminde”, Gaýrygoýulmasyz tiz kömek merkeziniň bölümlerinde bejergi alýan çagalara sowgatlar gowşurdylar we olar bilen gyzykly öwrediji oýunlary geçirdiler.
Aşgabat şäheriniň “Aşgabat” seýilgähinde bolsa, ýurdumyzyň döwlet edaralary we jemgyýetçilik guramalary bilen bir hatarda TGÝMJ-ti seýilhähe gelen çagalar üçin konsert programmasyny, gurjak oýunlaryny görkezdiler we olar bilen dürli öwrediji oýunlaryny geçirdiler. Çäräniň soňunda oýuna gatnaşan çagalara Jemgyýet tarapyndan sowgatlar gowşuryldy, süýji-nygmatlar paýlandy.


text:
ABŞ 15-nji iýul agdarlyşyk synanşygy barada ýüzlenme çap etdi
ABŞ Fetullahçy terror guramasynyň 15-nji iýul agdarlyşyk synanşygynyň guralan güni mynasybetli ýüzlençe çap etdi
Döwlet sekretarlygynyň metbugat sekretary Hader Noýertiň ýazmaça beýanatynda; “Mundan iki ýyl ozal elhenç agdarlyşyk synanşygynda 250-ä golaý türk raýaty gurban boldy we müňlerçe adam ýaralandy. Pida bolanlaryň hossarlaryna çuňňur gynanç bildirýäris” diýilýär.
Ýüzlenmesinde ABŞ-nyň Türkiýedäki demorkatik guramalary goldaýandygyny nygtan Noýert; “Netijesiz agdarlyşyk synanşygy demokratiýa guralan hüjümdir we demokratiýanyň goralmagy üçin batyrgaýlygyň hem-de başlangyç azatlyklaryň goralmagy babatda nusgawy ýatlatma” diýip nygtady.


text:
“Ahal” futbol topary Aziýa futbol konfederasiýasynyň Kubogy ugrundaky ýaryşyň çäklerinde ikinji tapgyrda Gyrgyzystanyň çempiony “Alaý” futbol topary bilen duşuşykda ynamly ýeňiş gazandy. Duşuşyk paýtagtymyzyň “Aşgabat” stadionynda geçirildi.
Myhmançylykda ilkinji oýunda täjik toparyndan ýeňlişe sezewar bolandan soň, “Ahalyň” futbolçylary oňat oýny görkezmek islegine beslendiler diýip, duşuşygyň öň ýanyndaky metbugat maslahatynda toparyň baş tälimçisi Röwşen Meredow belledi.
Türgenlerimiz öz meýdançasynda çykyş edip, tomaşa etmäge ýygnanan janköýerleriniň tamasyny ödemegi başardy. Duşuşygyň ilkinji minutlaryndan türkmen topary garşydaşyň derwezesine hüjüm edip başlady.
Duşuşygyň 27-nji minutynda “Ahalyň” hüjümçisi Süleýman Muhadow Guwanç Abylowyň beren pökgüsinden soň, derwezäniň aşaky burçuna pökgini dürs urup, hasaby açdy. Ýene-de alty minutdan S.Muhadow Myrat Annaýewiň beren örän ajaýyp pökgüsiniň netijesinde ikinji pökgüsini derwezä geçirdi.
Soňra duşuşygyň 36-njy minutynda G.Abylow derwezäniň gapdal sütüninden yzyna gaýdan pökgini tora saldy. Oýnuň birinji ýarymy 3:0 hasabynda “Ahalyň” doly ýeňşi bilen tamamlandy.
Arakesmeden soň myhmanlar hüjümleriň birnäçesini geçirdiler, emma olar netijesiz boldy. 68-nji minutda Guwanç Abylow garşydaşyň derwezesine pökgini geçirýär.
Duşuşygyň ahyrynda S.Muhadowyň ýerine giren hüjümçi Nurýagdy Muhammedow goşulan ikinji minutda hasaby has-da artdyrdy. Yrakly eminiň jemleýji jürlewügi biziň toparymyzyň 5:0 hasabyny mälim etdi.
“Ahal” topary 3 utuk toplap, “D” toparda paýtagtymyzyň “Altyn asyr” we Täjgistanyň “Istiklol” toparlarynyň yzyndan ýetdi. Bu iki topar 14-nji martda Balkanabatda ikinji tapgyryň ýaryşlarynda duşuşar.


text:
Zarif:
Syyasat habarlary- Eýranyň daşary işler ministri Muhammet jawad Zarif prezident Hasan Ruhaniň Ýewropa gurnan saparynda ýadro ylalaşygyna Ýewropalylaryň ygrarlylygy aýandy emma zerur bolup durýan mesele yradanyň amala dönderilmegidir diýip nygtady.
Eýranyň daşary işler ministri Muhammet jawad Zarif özüniň twitter sahypasynda prezident hasan Ruhaniň Şweýsariýa we Awsteriýa ýurtlaryna gurnan saparlaryna yşarat edip Ýewropa bileleşiginiň häzirki başlygy bolan Awsteriýanyň başlyklary bilen gowy we netijeli gepleşikler geçirlendir we bu duşuşyklarda ýadro ylalaşygyna Ýewropalylaryň ygrarlylygy aýandy emma zerur bolup durýan mesele yradanyň amala dönderilmegidir diýip nygtap geçdi.
geçen duşenbe güni ýokary derejeli bir topara ýolbaşçylyk edip Şweýsariýa we Awsteriýa ýurtlaryna sapar eden prezident Hasan Ruhani şu gün ertir Tehrana dolanyp geldi.
Habarlar
© All Right Reserved by Turkmens News


text:
Daşary ýurtlarda okaýan türkmen talyplary VISA plastik kartlaryndan maliýe serişdeleriniň nagtlaşdyrylmagynyň togtadylmagy bilen, özleriniň agyr ýagdaýa düşendigini, hatda çörek almaga hem pullarynyň galmandygyny aýdýarlar.
Soňky birnäçe günüň dowamynda Azatlyk Radiosy bilen dürli ýurtlarda bilim alýan türkmen talyplarynyň onlarçasy habarlaşyp, şu ýylyň ýanwar aýyndan bäri plastik kartlaryna geçirilen pullary nagtlaşdyryp bilmeýändiklerini gürrüň berdiler.
Ýeri gelende ýatlatsak, Türkmenistanda dollar söwdasyna we daşary ýurtlara ugradyp bolýan maliýe serişdelerine girizilen çäklendirmelerden soň, VISA kartlary ýurduň daşynda pullary ulanyp bolmagyň ýeke-täk ýoly bolup galypdy. Emma häzirki pursat türkmen hökümetiniň bu mümkinçiligi hem böwetländigine çalym edýär.
“Ýyl täzeleneni bäri [VISA] kartlarymyzdan ýekeje-de rubl çekip bilmeýäris. Ene-atalarymyz [Türkmenistanda] talap edilýän bir topar güwänamalary toplap, soňkuja pullaryny kartlarymyza geçirýärler, türkmen hökümeti bolsa, karam oýun edýär. Pulsuzlykdan ýaňa, talyp halymyza hajathanalary ýuwup, gara şaýy gazanmaly bolduk” diýip, Moskwanyň ýokary okuw jaýlarynyň birinde bilim alýan türkmen talyby aýdýar.
Gazagystanda okaýan başga bir türkmen talyby bolsa: “Täze ýyldan bäri [VISA] kartlarymyz bilen ne pul nagtlaşdyryp, ne-de söwda edip bolýar. Baran dükanymyzda masgara bolup gaýdýarys. Çörek almaga hem pulumyz galmady” diýip nägileligini bildirdi.
Galyberse-de, Azatlyk Radiosynyň redaksiýasyna ýokarky mazmunly hatlaryň onlarçasy gelýär. Degişli türkmen resmileri, şol sanda Türkmenistanyň Döwlet daşary ykdysady iş banky bolsa bu ýagdaýlar dogrusynda, nähilidir bir kommentariýa ýa düşündiriş bermekden ýüz öwürýärler.
Şol bir wagtda, bankyň dekabryň başynda çykaran soňky resmi kararyna görä, türkmen banklaryna degişli VISA kartlaryndan günde daşary ýurt walýutasynda nagtlaşdyrmak üçin göz öňünde tutulan puluň möçberi 50 amerikan dollaryna, nagt bolmadyk tölegleriň möçberi 100 amerikan dollaryna barabar bolmaly. Bank işgärleri dekabrda kesgitlenen bu möçberiň üýtgewsiz galýandygyny Azatlyk Radiosynyň çeşmesine tassyklasalar-da, häzirki güne çenli VISA kartlary bilen nagtlaşdyrmak operasiýalaryny amala aşyryp bolmaýar.
Bu aralykda, Türkmenistanyň Döwlet daşary ykdysady iş bankynyň jogapkär işgärleriniň biri atlandyrmasyzlyk şerti bilen, mundan beýläk VISA kart eýeleriniň Migrasiýa gullugyndan ýörite resminamany hödürlemeli boljakdyklaryny aýtdy.
Onuň sözüne görä, şeýle resminama arkaly raýat ýurduň daşyna çykmagyna gadagançylygyň ýokdugyna kepil geçmeli. Emma bir ýyla golaý wagt bäri bar bolan bu düzgün öň ýurduň daşyna çykýan adamyň öz VISA kartyny aeroportda hasaba goýdurmagy bilen çäklenilýärdi, häzirki wagtda plastik kartalardan daşary ýurtlarda peýdalanmak isleýänler Migrasiýa gullugyndan resminama alyp, Daşary ykdysady bankyna tabşyrmaly, bolmasa plastik karty ýurduň daşynda işlemeýär.
Emma häzirki pursatda daşary ýurtlarda bilim alýan talyplaryň bu täze düzgüni ýurduň daşynda nähili berjaý etmelidigi dogrusynda, hiç hili mümkinçiligiň göz öňünde tutulmandygy hem bellenilip geçilýär.
Sözümiziň ahyrynda bellesek, döwlet resmileri we mediasy daşary ýurtlardaky türkmen talyplarynyň pul çäklendirmesi zerarly başdan geçirýän kynçylyklary barada kelam agyz söz aýtmaýarlar.


text:
Birleşen Ştatlar özüniň pakistan “Talybanynyň” Peşawarda Oba hojalyk uniwersitetine hüjüm edip, 12 adamy öldürmegini, 35 adamy ýaralamagyny “berk ýazgarýandygyny” aýtdy.
Döwlet departamenti 1-nji dekabrda “biz pidalaryň maşgalalaryna çuňňur gynanjymyzy bildirýäris we hüjümde ýaraly bolanlaryň basym gutulmagyny arzuw edýäris” diýdi.
Pakistan “Talybany” -- Tehrik-e Taliban Pakistan (TTP) 1-nji dekabrda başlaryna çadyra geýip, institutyň binasyna giren üç sany ýaragly adamyň amala aşyran hüjüminiň jogapkärçiligini öz boýuna aldy.
TTP-niň sözçüsi Mohammad Khorasani hüjümçileriň harbylaryň içerki aňtaw agentliginiň howpsuzlyk binasyny nyşana alandyklaryny aýtdy.
Wakanyň bolan ýerine polisiýa we goşun güýçleri çagyryldy we hüjümçiler iki sagat çemesi dowam eden ýaragly çaknyşykda atylyp öldürildi diýip, harbylaryň metbugat gullugy aýtdy.


text:
Türkmenistanda dün 17-nji awgustda Gawun baýramyny bellenip geçildi. Bu baýram her ýylyň awgust aýynyň ikinji ýekşenbesinde bellenilýär.
Mälim bolşy ýaly, häzirki wagtda dünýä ylmynda bellige alnan gawunyň 1600 görnüşiniň 400 naýbaşy görnüşi türkmen topragynda ýetişdirilýär. Gawunlaryň şunun ýaly dürli görnüşleri bakjaçylaryň her bir täze nesli tarapyndan artdyrylýar, olar halk seçgiçileriniň, şeýle hem häzirkizaman ylmynyň tejribesine daýanyp, gawunyň täze görnüşlerini döredýärler.
Türkmen topragynda gawunyň irki, çalt ýetişýän, tomus ýetişýän, güýz-gyş pasyllary ýetişýän hem-de gyş gawunlary: waharman, gülaby, garrygyz, akmaral, samça, handälek, ak gürbek, gara gürbek we köpsanly beýleki görnüşleri ýetişýär. Örän süýji tagamly, hoşboý ysly, torly türkmen gawunlarynyň datly tagamyny bir gezek dadanlar ony unutmaýarlar – olar türkmen halkynyň milli baýlygy hem buýsanjydyr. Türkmen gawunlary aýratyn tagamy bilen tapawutlanýar, ol agzyňda ereýär diýip aýdýarlar.
Türkmen gawunynyň baý taryhy bar. Ony gadym döwürlerden bäri Amyderýa, Murgap, Tejen derýalarynyň ugrundaky ýaýlalarda ýetişdiripdirler. Gadymy Merwde we Köneürgençde geçirilen gazuw işlerinde ýüze çykarylan gawunlaryň tohumlary bu künjeklerde gadymy döwürlerde bakjaçylygyň ösendigine şaýatlyk edýär. Bu tagamly bakja önümini Türkmenistandan Beýik Ýüpek ýoly boýunça Ortaer deňziniň kenarlaryna, kerwenler bilen Uralyň hem-de Wolganyň aňyrsyndaky çäklere ýetiripdirler. Gawun gadymy greklere we rimlilere hem belli blupdyr. Ol arap halyflarynyň, hytaý imperatorlarynyň, hindi, eýran we ýewropa şalarynyň saçagyny bezäpdir.
Gadymy tebipler dürli keselleri bejermek üçin gawun iýmegi salgy beripdirler. Türkmen topragynda ýetişdirilýän tagamly gawunlar ähli döwürlerde hem belli alymlaryň, taryhçylaryň hem-de dünýäniň dürli künjeklerinden syýahatçylaryň ünsüni çekipdir. Gadymy ýazuw çeşmeleri türkmen gawunynyň tagamy baradaky öwgülere baýdyr. Gawun bilen türkmenleriň gadymy halk dessurlary, hekaýatlary, rowaýatlary we ertekileri baglanyşyklydyr.
Gawuny “bakjanyň soltany” diýip mynasyp atlandyrýarlar, ol datly tagamy, ýokumly hem-de bejeriji häsiýetleri, şeýle hem adam bilen tebigaty birleşdirýän, günüň jomart çogündan döreýän altyn öwüşgünli iýmit hökmünde-de bu derejä mynasypdyr.


text:
Belarusyň maliýe ministrligi Belarusyň açyk aksioner jemgyýetleriniň işi boýunça nobatdaky hasabatyny çap etdi, bu barada «Gündogar» habar saýty maglumat berýär.
Täze hasabatda respublikanyň kärhanalarynyň has köp girdeji alýanlary we ýitgi çekýänleri kesgitlenilýär.
2016-njy ýylyň birinji ýarymynyň jemleri boýunça, «Belgorhimprom» açyk aksioner jemgyýeti iň bir ýitgi çekýän kärhanalaryň arasynda dördünji orny alypdyr. Has anygy, «Belgorhimprom» ýarym ýylda ABŞ-nyň 10 million dollaryna golaý möçberde ýitgi çekipdir.
Mälim bolşy ýaly, bu kärhana Türkmenistanyň Garlyk dag-magdan baýlaşdyryjy kombinatynyň gurluşygyny proýektirledi we gurýar.
Türkmenistan şu ýylyň martynda bu kombinatyň göni bir ýyldan ulanylmaga berlip, ýylda 1,4 million tonna kaliý dökünlerini öndürjegini aýdypdy.
MAZ meselesi
Belarusyň iň bir ýitgi çekýän aksioner jemgyýetleriniň başyny çekýän MAZ, Minsk awtomobil zawody hem Türkmenistanyň öňden gelýän hyzmatdaşy bolup durýar. Bu zawodyň 2016-njy ýylyň birinji ýarymyndaky arassa ýitgisi 30 million dollardan gowrak diýlip hasaplanylýar.
Halkara bazarynda bäsleşige ukyplylygyny ýitirmegi zerarly ýapylmagyň öň ýanynda durandygyna garamazdan, MAZ birnäçe ýyl öň Türkmenistanyň hökümeti bilen ýylda 2 müň sany ýük awtoulagyny we oba hojalyk tehnikasyny ibermek boýunça uzak möhletli şertnama baglaşdy diýip, «Gündogar» habar saýty ýazýar.
$1 milliardlyk kombinatyň gürrüňi
«Belgorhimpromyň» Türkmenistanyň Lebap welaýatynda gurýan 1 milliard dollarlyk kombinatyna dolanyp gelsek, golaýda onuň işe girizilmeginiň ýene gijikmeginiň ahmaldygy belli boldy.
Has anygy, belarus tarapy Aşgabady Garlykdaky dag-magdan baýlaşdyryjy kombinatyň gurluşygy boýunça boýun alan maliýe borçlaryny ýerine ýetirmezlikde günäledi.
REGNUM habar gullugynyň 27-nji sentýabrda beren maglumatyna görä, Belarusyň Respublika geňeşiniň başlygy Mihail Mýasnikowiç Türkmenistanyň ilçisi Nazarguly Şagulyýewi çagyryp, Aşgabadyň Garlykdaky kombinatyň gurluşygynyň wagtynda tamamlanmagy üçin zerur çäreleri görmelidigini aýtdy.
Belarus resmisiniň tassyklamagyna görä, bu ýerde maliýe meselesinden başga, belarus gurluşykçylaryna päsgelçilik döredýän subýektiw häsiýetli problemalar hem bar. Emma resmi Aşgabat problemany belarus tarapynda görýär.
Aşgabat Belarusy günäleýär
Daşary işler ministrliginiň 30-njy sentýabrdaky beýanatyna görä, Türkmenistan Belarusyň premýer-ministriniň orunbasary Anatoliý Kalininiň ýolbaşçylygyndaky delegasiýanyň öňünde gurluşygyň gijikmegi, ençeme million dollarlyk enjamyň getirilmezligi, kombinatyň türkmen işçilerine berilmeli aýlyklaryň tölenmezligi we beýlekiler bilen bagly anyk faktlary goýupdyr.
Mundan ozal Türkmenistan türk gurluşyk firmalarynyň onlarçasy bilen iş we töleg dawalaryna uçrapdy we bu dawalar halkara arbitraž sudlaryna baryp ýetipdi.


text:
продаю машину
Toyota fortunner
Camry babocka
бмв е60
Tayota Hilux
Babyçka bagaj kemçilik ýok arassa stop cyra zamok bilen bile!
mersedes 1987
gowy bolsa bolya yagdayyGörmek Ýeňil maşynlar goşulan wagty 3 aý öň Gören adam sany 36x
Forlant
Ady: Forlant Ýyly: 2014 Ýagdayy: Taýyn maşyn, gùlýaly. Tendini dakyp, aýryp bolýa. Dakument dúzùw. Óýde duran maşyn. Ýorap dur. Gyssagly. Reñki: Ak Mator: 3,6 Bahasy: 86000 (430 mln) Obmen: yok Kredit: yok Goşmaça: Furgon Ýerleşýan ýeri: Mary Habarla...Görmek Ýükmaşynlar goşulan wagty 3 aý öň Gören adam sany 112x
Mitsubishi diamente
Baha bolyan yeri Yagdayy klapan egrelden basga kemi yokGörmek Mitsubishi goşulan wagty 3 aý öň Gören adam sany 115x
Toyota SIENA
Toyota camry renki ak. 2.4
BMW 525
Faro Highlander2017 satyan
Toyota ak Avalon 2000
Diska
Karine e
Nissan civilian
Yenil masin bn obmenGörmek Awtobuslar goşulan wagty 7 aý öň Gören adam sany 335x
atak motor
Montero
Elin münilen akja mašyn. 2003 ÿ 3,5 motor Ÿagdaÿy gowy 4-tekeri täze 160-sürüber motor ÿagyna hiç-hili degenok.Görmek Mitsubishi goşulan wagty 7 aý öň Gören adam sany 249x
Montero
Elin münilen akja mašyn. Ÿagdaÿy gowy.Görmek Mitsubishi goşulan wagty 7 aý öň Gören adam sany 221x


text:
Işjeň maslahatlaryň netijesinde Türkmenistanyň Prezidentiniň Buýrygynyň esasynda 2017-njy ýylyň 21-nji oktýabrynda Türkmenistanyň Döwlet daşary ykdysady iş banky bilen Mirleşen Milletler Guramasynyň Ösüş Maksatnamasynyň arasynda “Ösüş çygrynda halkara maliýeleşdirme ugrunyň giňeldilmegine ýardam bermek” atly taslama boýunça Taslama resminamasyna gol çekildi.
Durnukly ösüş maksatlaryny durmuşa geçirmek hem-de maýa goýum taslamalaryny dolandyrmak çygrynda milli kuwwady ýokarlandyrmak maksady bilen Türkmenistanyň döwlet edaralary üçin halkara maliýeleşdirmegiň elýeterligini giňeltmek taslamanyň umumy maksady bolup durýar.
Taslama esasy üç bölegi öz içine alýar:
i) daşary ýurt karzlarynyň hasabyna maliýeleşdirilýän ösüş ugrunda milli taslamalaryň dolandyryş tertibini kämilleşdirmek we ýörite düzgünleri tehniki kümek arkaly işläp taýýarlamak;
ii) Türkmenistanyň döwlet daşary ykdysady iş banky bilen bilelikde orta möhletleýin innowasion strategiýasyny işläp düzmek;
iii) Türkmenistanyň döwlet daşary ykdysady iş banky üçin ileri tutulýan wezipeleriň biri bolan uzak aralykda, şol sanda “internet banking” hyzmatlaryny girizmäge taýýarlyk görmek.


text:
Fransiýanyň Prezidenti Makron garaşylmadyk ýagdaýda Saud Arabystanyna bardy
Makron Liwanyň territorial bitewiliginiň goralyp saklanmagynyň ähmiýetine ünsi çekdi
Fransiýanyň Prezidenti Emmanuel Makron Birleşen Arap Emirliklerine guran saparyndan soň garaşylmadyk ýagdaýda Saud Arabystanyna bardy.
Makronyň Riýada guran saparynyň gün tertibinde terrora garşy göreş we Eýranyň balistiki roketa hüjümleri esasy orun eýeledi.
Makron terrora garşy göreşde Saud Arabystany bilen işleşmegiň sebitiň durnuklylygy we iki taraply gatnaşyklaryň ösdürilmegi taýdan möhümdigini aýtdy.
Fransiýanyň Prezidenti Saud Arabystanyna guran saparynda Liwanyň territorial bitewiliginiň goralyp saklanmagynyň ähmiýetine ünsi çekdi.